
J e g y z ő k ö n y v

Készült a Bácsalmás Város Önkormányzata Képviselő-testületének 2011. július 13-án, 16.00 órai kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Bánfi Attila, Pálmai Zoltán, dr. Tanács Róbert és Turcsányi Csaba képviselők (8);
Dr. Keresztury Monika jegyző, Kozák Gáborné aljegyző, Farkas Zoltánné szociális, egészségügyi és családvédelmi osztályvezető, Kemény Zsolt gazdasági osztályvezető, Pap Ágnes HpB-tag és Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) ügyvezetője (6);
Jegyzőkönyvvezető: Zobokiné Bite Gyöngyi testületi ügyintéző;
Igazoltan van távol: Nagy Gábor képviselő (1). 

Németh Balázs polgármester a megjelentek köszöntése után az ülést megnyitja. Megállapítja, hogy a képviselő-testület ülésének összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 8 fő jelen van (89 %). Tájékoztatásul elmondja, hogy Nagy Gábor képviselő az ülésről való távolmaradását jelezte. Jegyzőkönyv-hitelesítőknek Bailo Amadou és Bánfi Attila képviselőket javasolja, majd javaslatát szavazásra bocsátja. 

A képviselő-testület egyhangúlag (8 igen szavazattal) az alábbi határozatot hozza:

240/2011. (VII. 13.) Bácsalmás v. öh.

Jegyzőkönyv-hitelesítők 

kijelölése 
Határozat
Bácsalmás Város Önkormányzatának Képviselő-testülete Bailo Amadou és Bánfi Attila képviselőket jelöli ki jegyzőkönyv-hitelesítőknek.

Németh Balázs polgármester az előző napon kiküldött, módosított meghívó szerinti napirendet javasolja elfogadni. 
Bailo Amadou képviselő javasolja, hogy az egyebekben tárgyaljanak a Bácsalmási Bácska Sport és Ifjúsági Közhasznú Egyesület támogatásának kérdéséről.

Németh Balázs polgármester a módosított meghívó szerinti napirend elfogadását – kiegészítve az iménti indítvánnyal – szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
241/2011. (VII. 13.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2011. július 13-i rendkívüli ülésén a következő napirendi pontokat tárgyalja meg:
1. Az önkormányzat tulajdonában álló lakások bérletéről és elidegenítéséről szóló 24/2009. (XII. 23.) számú rendelet módosítása

2. A gazdálkodás rendjéről szóló 28/2009. (XII. 23.) számú rendelet hatályon kívül helyezése, új rendelet alkotása

3. Bácsalmás Város Képviselő-testülete és Szervei Szervezeti és Működési Szabályzatáról szóló 13/2011. (IV. 27.) önkormányzati rendelet módosítása

4. Bácsalmás, Hősök tere 3. szám alatti iroda bérleti díjának módosítása

5. Döntés a szociális földprogram elindításáról

6. Létszámcsökkentési pályázathoz nyilatkozattétel

7. Tájékoztató a „Kistérségi székhely integrált fejlesztése – Tudás és Információs Központ” elnevezésű pályázat elnyert támogatásáról

8. Tájékoztató Bácsalmás város forgalmi rendjének szabályozásával kapcsolatos helyszíni bejárásról
9. Egyebek
· A Bácsalmási Bácska Sport és Ifjúsági Közhasznú Egyesület támogatásának kérdése

1. napirendi pont

Az önkormányzat tulajdonában álló lakások bérletéről és elidegenítéséről szóló 24/2009. (XII. 23.) számú rendelet módosítása
(Az előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a Jogi és Ügyrendi Bizottság, valamint a Humánpolitikai Bizottság is a rendelettervezet elfogadását javasolták. Kérdés, észrevétel nem lévén a rendelet előterjesztés szerinti módosításának elfogadását szavazásra bocsátja.
A képviselő-testület egyhangúlag (8 igen szavazattal) az alábbi rendeletet alkotja:

Bácsalmás Városi Önkormányzat Képviselő-testületének

22/2011. (VII. 14.) önkormányzati rendelete

az önkormányzat tulajdonában álló lakások bérletéről és elidegenítéséről szóló 24/2009. (XII. 23.) önkormányzati rendeletének

módosításáról

A rendelet teljes szövegét a jegyzőkönyv 1. számú melléklete tartalmazza.

2. napirendi pont

A gazdálkodás rendjéről szóló 28/2009. (XII. 23.) számú rendelet hatályon kívül helyezése, új rendelet alkotása

(Az előterjesztés a jegyzőkönyv melléklete.)
Németh Balázs polgármester ismerteti a Pénzügyi és Fejlesztési Bizottság e témakörben hozott határozati javaslatát. Kérdezi, hogy mit jelent az 1. számú melléklet IV. fejezetének 9. pontja.
Kemény Zsolt osztályvezető kijelenti, hogy a szabályozás a folyamat elindítására vonatkozik.
Dr. Bakó Mária Lujza képviselő nem ért egyet a 9. pont megfogalmazásával, mert egy köztisztviselő nem bocsáthat ki megrendelést, csak tárgyalhat, egyeztethet véleménye szerint. 

Dr. Keresztury Monika jegyző felolvassa a 9. pont első mondatát, hozzátéve, hogy a hatályos szabályozás szerint a polgármester vállalhat kötelezettséget, a jegyző ellenjegyzésével. A köztisztviselő önállóan nem rendelhet meg semmit, a megrendelőt írja meg, amelyet a polgármester és a jegyző ír alá, ill. előtte a gazdasági osztályvezető aláírásával igazolja a forrás rendelkezésre állását.

Dr. Bakó Mária Lujza képviselő kérdezi, hogy milyen kiegészítő munkákról van szó.
Kemény Zsolt osztályvezető kijelenti, hogy meglévő költségvetési előirányzat terhére lehet a szerződésben nem szereplő kiegészítő munkákat elvégezni. Példaként említi, hogy ha egy vállalkozó olcsóbban tudja megépíteni az utat a tervezettnél, máshol is lehet utat felújíttatni annak a költségvetésnek a terhére, amelyre szerződés kötődött. Ez esetben a polgármester a kötelezettségvállaló. Ez jelenleg is így működik. Előirányzat hiányában a képviselő-testület elé kerül az igény. 
Dr. Keresztury Monika jegyző megjegyzi, hogy a rendeletet hamarosan pontosítaniuk kell az önkormányzati biztos kirendelésére vonatkozó új törvényi szabályozás miatt.

Dr. Tanács Róbert képviselő a 4. § (3) bekezdésére utal, és a válságra való hivatkozással javasolja, hogy az önkormányzatnak nagyobb arányú bevétele származzon a bérbeadásból, eszközök selejtezéséből; akár 95 % önkormányzati, 5 % intézményi bevétel keletkezhetne, mivel minden tárgyi eszköz az önkormányzat tulajdonában van.
A 17 § (2) bekezdésére utal. Véleménye szerint úgy kellene fogalmazniuk, hogy az önkormányzati biztos havi megbízási díja maximum annyi lehet, mint az adott intézményvezetőé. A bizottsági módosító javaslatokkal egyetért.

Németh Balázs polgármester szerint az 5 %-os mértéken emelhetnek, de ne drasztikusan, hagyják meg az intézményvezető érdekeltségét a bevételszerzésben.
Dr. Keresztury Monika jegyző nem biztos abban, hogy az önkormányzati biztos kijelölésére vonatkozó szabályozás megfelelő-e, mert változott a törvény.

Kemény Zsolt osztályvezető kijelenti, hogy a tervezetben szereplő szöveg jogszabály szerinti. A törvénymódosítást elfogadták, de még nincs kihirdetve. Várhatóan augusztus végén módosítaniuk kell e rendeletnek az önkormányzati biztos kirendelésére vonatkozó szabályozását. 

Dr. Tanács Róbert képviselő visszavonja az önkormányzati biztos díjazására vonatkozó javaslatát, ill. a 95-5 %-os arány helyett 50-50 %-os mérték meghatározását támogatja a 4. § (3) bekezdésénél.
Tóth Árpád alpolgármester egyetért a polgármesterrel; ha az intézményvezető nem érzi érdekeltnek magát pluszbevétel szerzésében, nem is fog arra törekedni. A költségvetés készítésénél tudják érvényesíteni a takarékossági intézkedések megvalósítását. A költségvetésben ésszerűen csökkenteni lehet a nem feltétlenül szükséges kiadásokat.

Dr. Tanács Róbert képviselő a saját bevételek vonatkozásában 50-50 %-os mértéket támogat, a tárgyi eszközök értékesítéséből befolyt bevétel viszont 100 %-ban önkormányzat bevétel maradhatna véleménye szerint. A leselejtezett eszközöket az önkormányzatnak kellene meghirdetnie értékesítésre.

Kemény Zsolt osztályvezető jelzi, hogy az önállóan gazdálkodó költségvetési szerv a tárgyi eszközeivel saját maga rendelkezik, az intézményvezető hatáskörét nem lehet elvonni. 

Bailo Amadou képviselő érdeklődik, hogy az eszközök leltárilag hova tartoznak.

Kemény Zsolt osztályvezető kijelenti, hogy az eszközök az intézményhez tartoznak.
Bailo Amadou képviselő kérdezi, hogy a selejtezés kontroll nélkül történik-e.
Tóth Árpád alpolgármester megjegyzi, hogy alapvetően ez nem így működik. Ha az intézmény valamit kiselejtez, azt pótolni kell.

Németh Balázs polgármester kijelenti, hogy ha az intézményvezető töredékáron elad valamint, az már a hűtlen kezelés kategóriájába tartozik. Valószínűsíti, hogy információt kapnak a selejtezésről. Kéri, gondolkodjanak, hogy milyen kontroll lehet.

Dr. Tanács Róbert képviselő úgy véli, hogy a polgármesteri hivatalban lehetne a licit.

Tóth Árpád alpolgármester szerint a fenntartó szabályozhatja úgy e kérdést, hogy ha bizonyos értékhatáron túl bármilyen eszközt értékesít az intézmény, előzetes jelentési kötelezettsége legyen. Ezt megkövetelhetik, mást nem. Az intézményvezető előzetesen leadhatná a selejtezési listát, feltüntetve a nyilvántartási értéket is. Az eszköz valós állapotát ellenőrizni lehet.
Kemény Zsolt osztályvezető, mint előterjesztő (14) bekezdéssel javasolja kiegészíteni a 4. §-t a következők szerint: „Az intézmény vezetője a költségvetési szerv feladatainak ellátásánál a rendeltetésszerű működtetés során elhasználódott, feleslegessé vált tárgyi eszközök (kivéve ingatlanok), készletek, fogyóeszközök értékesítése előtt írásban tájékoztatja a polgármestert.”.

Németh Balázs polgármester – több hozzászólás nem lévén – szavazásra bocsátja a 4. § (3) bekezdésében önkormányzati és intézményi bevételként jelzett arány 50-50 %-ra módosítását. 

A képviselő-testület 5 igen szavazattal és 3 ellenszavazattal (Németh Balázs, Tóth Árpád, Pálmai Zoltán) egyetért a javaslattal.

Szavazásra bocsátja a 4. § (14) bekezdéssel való kiegészítését a gazdasági osztályvezető által javasolt megfogalmazással.

A képviselő-testület egyhangúlag (8 igen szavazattal) egyetért a javaslattal.

A bizottsági módosító indítványok elfogadását bocsátja szavazásra.

A képviselő-testület egyhangúlag (8 igen szavazattal) egyetért a bizottsági módosító indítványokkal.

A gazdálkodás rendjéről szóló rendelettervezet elfogadását – a módosító indítványok figyelembevételével – szavazásra bocsátja.

A képviselő-testület egyhangúlag (8 igen szavazattal) az alábbi rendeletet alkotja:
Bácsalmás Város Önkormányzatának Képviselő-testülete

23/2011. (VII. 14.) önkormányzati rendelete

a gazdálkodás rendjéről

A rendelet teljes szövegét a jegyzőkönyv 2. számú melléklete tartalmazza.

3. napirendi pont
Bácsalmás Város Képviselő-testülete és Szervei Szervezeti és Működési Szabályzatáról szóló 13/2011. (IV. 27.) önkormányzati rendelet módosítása

(Az előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy mindhárom bizottság elfogadásra javasolta a rendelettervezetet. Kérdés, észrevétel nem lévén a rendelet előterjesztés szerinti módosításának elfogadását szavazásra bocsátja.

A képviselő-testület egyhangúlag (8 igen szavazattal) az alábbi rendeletet alkotja:
Bácsalmás Városi Önkormányzat Képviselő-testületének

24/2011. (VII. 14.) önkormányzati rendelete
Bácsalmás Város Képviselő-testülete és Szervei

Szervezeti és Működési Szabályzatáról szóló 

13/2011. (IV.27.) önkormányzati rendelet módosításáról

Bácsalmás Városi Önkormányzat Képviselő-testülete a helyi önkormányzatokról szóló 1990. évi LXV. törvény 18. § (1) bekezdésében kapott felhatalmazás alapján valamint a Magyar Köztáraság Alkotmányáról szóló 1949. évi XX. törvény 44/A. § (1) bekezdés e) pontjában meghatározott feladatkörében eljárva Bácsalmás Város Képviselő-testülete és Szervei Szervezeti és Működési Szabályzatáról szóló 13/2011. (IV. 27.) önkormányzati rendelet (a továbbiakban Rendelet) módosítására a következőket rendeli el:

1.§

Hatályát veszti a Rendelet 76.§ (2) bekezdése.

2. §

(1) Ez a rendelet a kihirdetést követő napon lép hatályba.

(2) Ez a rendelet a hatályba lépést követő napon hatályát veszti. 

4. napirendi pont
Bácsalmás, Hősök tere 3. szám alatti iroda bérleti díjának módosítása

(Az előterjesztés a jegyzőkönyv melléklete.)

Németh Balázs polgármester ismerteti a Pénzügyi és Fejlesztési Bizottság határozati javaslatát, majd – kérdés, észrevétel nem lévén – az előterjesztés határozati javaslatának elfogadását – 40 E Ft/hó bérleti díj meghatározásával – szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:

242/2011. (VII. 13.) Bácsalmás v. öh.

Bácsalmás, Hősök tere 3. szám alatti iroda 
bérleti díjának módosítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009. (XII. 23.) rendelet 7. §. (3) bekezdése alapján a Bácsalmás, Hősök tere 3. szám alatti, 41,5 m2-es, sarkon elhelyezkedő iroda bérleti díját 40.000 Ft + ÁFA összegre módosítja.

2.
A Képviselő-testület a Felső-Bácska Vidékfejlesztési Nonprofit Kft-vel jelenleg hatályos helyiségbérleti szerződését a mai nappal, közös megegyezéssel felmondja.

3.
A Képviselő-testület úgy dönt, hogy él az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009. (XII. 23.) rendelet 3. §. (2) bekezdésében foglalt jogával és felmentést ad a megüresedett nem lakáscélú helyiség esetében a pályáztatás alól, tekintettel arra, hogy a bérbeadásra szánt helyiség forgalmi értéke nem éri el az 5 M Ft összeghatárt.

4.
A Képviselő-testület úgy dönt, hogy 2011. július 14-től helyiségbérleti szerződést köt a Felső Bácska Vidékfejlesztési Nonprofit Kft-vel a Bácsalmás, Hősök tere 3. szám alatti, 41,5 m2-es, sarkon elhelyezkedő irodára vonatkozóan havi 40.000 Ft + ÁFA összegben.
Határidő: azonnal
Felelős: Németh Balázs polgármester
Operatív felelős: Városi Orsolya vagyongazdálkodási ügyintéző
A határozatról értesül:

- kivonattal:
1. Németh Balázs polgármester


2. dr. Keresztury Monika jegyző



3. Kemény Zsolt gazdasági osztályvezető



4. Városi Orsolya vagyongazdálkodási ügyintéző
- levélben:
1. Felső-Bácska Vidékfejlesztési Nkft. (Bácsalmás, Hősök tere 3.)
5. napirendi pont

Döntés a szociális földprogram elindításáról
(Az előterjesztés a jegyzőkönyv melléklete.)

Németh Balázs polgármester ismerteti a bizottsági javaslatokat, majd – kérdés, észrevétel nem lévén – a Pénzügyi és Fejlesztési Bizottság módosító indítványainak elfogadását szavazásra bocsátja.

A képviselő-testület egyhangúlag (8 igen szavazattal) egyetért a bizottsági módosító indítványokkal.

Az előterjesztés határozati javaslata „B” verziójának elfogadását – a bizottsági módosító indítványok figyelembevételével – szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
243/2011. (VII. 13.) Bácsalmás v. öh.

Döntés a szociális földprogram elindításáról 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) hozzájárul ahhoz, hogy a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) pályázatot nyújtson be a Közigazgatási és Igazságügyi Minisztérium „A szociális földprogramok működtetésének támogatására” elnevezésű, SZOC-FP-11 kódszámú pályázati kiírására.

2.
A programban maximálisan 13 fő közfoglalkoztatására kerül sor 2011. szeptember 1-jétől 2012. június 30-ig. 

3.
A Képviselő-testület hozzájárul, hogy a BÖKK Nkft. pályázatot nyújtson be a Békés Megyei Kormányhivatal Munkaügyi Központjának Bácsalmási Kirendeltségéhez hosszú időtartamú közfoglalkoztatás támogatására. A Képviselő-testület a szükséges önrészt, maximum 4.000.000 Ft összeghatárig a kötvényforrás terhére biztosítja, visszapótlási kötelezettséggel.

4.
A Képviselő-testület megbízza Csőke Gyula pénzügyi és fejlesztési bizottsági tagot a programkoordinátori feladatok ellátásával.

5.
A Képviselő-testület a szociális földprogram mezőgazdasági szaktanácsadói feladatainak ellátásával dr. Bakó Mária Lujza és Bailo Amadou képviselőket bízza meg.

6.
A Képviselő-testület felkéri Csőke Gyula pénzügyi és fejlesztési bizottsági tagot, valamint Barta Tiborné Gáll Ágnest, a BÖKK Nkft. ügyvezetőjét a pályázat közös megírására. 

7. 
A Képviselő-testület felkéri dr. Keresztury Monika jegyzőt, hogy a szociális földprogramot szabályozó helyi rendeletet és a program szervezeti és működési szabályzatát készítse el. 
Határidő: 2011. augusztus 1., illetve a pályázat elbírálása

Felelős: Németh Balázs polgármester és

              dr. Keresztury Monika jegyző

Operatív felelős: Barta Tiborné Gáll Ágnes, BÖKK Nkft. üv.

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző


3. dr. Bakó Mária Lujza képviselő



4. Bailo Amadou képviselő 



5. Csőke Gyula PFB-tag


6. Farkas Zoltánné osztályvezető



7. Kemény Zsolt osztályvezető



8. Barta Tiborné Gáll Ágnes, BÖKK Nkft. üv.

6. napirendi pont
Létszámcsökkentési pályázathoz nyilatkozattétel
(Az előterjesztett határozati javaslat a jegyzőkönyv melléklete.)

Németh Balázs polgármester – kérdés, észrevétel nem lévén – az előterjesztett határozati javaslat elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
244/2011. (VII. 13.) Bácsalmás v. öh.

Létszámcsökkentési pályázathoz

nyilatkozattétel 
Határozat
Bácsalmás Város Önkormányzatának Képviselő-testülete az 54/2011. (II. 22.) Bácsalmás v. öh. számú határozat 5. és 6. pontjához kapcsolódóan a létszámcsökkentési pályázatban szereplő 1 fő mezőőr munkavállaló vonatkozásában a következő 

nyilatkozatot teszi:

a létszámcsökkentéssel érintett álláshelyen foglalkoztatott – munkaviszonyban töltött ideje folyamatosságának megszakítása nélküli – foglalkoztatására az önkormányzat költségvetési szerveinél, a meglévő üres álláshelyeken, az előreláthatólag megüresedő álláshelyeken, vagy a tervezett új álláshelyeken, illetve szervezeti változás, feladatátadás következtében a pályázó fenntartói körén kívüli munkáltatónál nincs lehetőség. 

Határidő: azonnal
Felelős: Németh Balázs polgármester

Operatív felelős: Tomcsányi Katalin személyügyi ügyintéző

A határozatról értesül: 

- kivonattal:
1. Németh Balázs polgármester



2. dr. Keresztury Monika jegyző



3. Tomcsányi Katalin személyügyi ügyintéző
7. napirendi pont
Tájékoztató a „Kistérségi székhely integrált fejlesztése – Tudás és Információs Központ” elnevezésű pályázat elnyert támogatásáról

(Az előterjesztés a jegyzőkönyv melléklete.)
Németh Balázs polgármester elmondja, hogy a Pénzügyi és Fejlesztési Bizottság, a Humánpolitikai Bizottság is ő maga is elfogadásra javasolja az előterjesztés határozati javaslatát.
Tóth Árpád alpolgármester célszerűnek tartaná, ha a képviselő-testület a polgármester vezetésével egyeztetést folytatna e kérdésben. 
Németh Balázs polgármester nagyon hasznosnak tartja ezeket a megbeszéléseket. E témában többször is 5-6 órán keresztül egyeztettek, nem jutottak sokra, de egyetért azzal, hogy beszéljék át újra e kérdést. 

Dr. Bakó Mária Lujza képviselő kijelenti, hogy az előterjesztés mellékleteként szereplő értesítő levél részletes útmutatást nyújt a pályázat támogatásáról. Át kellene beszélniük, hogy meg akarják-e valósítani ezt a projektet.
Németh Balázs polgármester elmondja, hogy másnap, délelőtt 10 órakor tartanak ez ügyben megbeszélést, amelyre meghívja az érdeklődő képviselőket. Több hozzászólás nem lévén az előterjesztés határozati javaslatának elfogadását szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:
245/2011. (VII. 13.) Bácsalmás v. öh.

Tájékoztató a „Kistérségi székhely integrált 

fejlesztése – Tudás és Információs Központ” 

elnevezésű pályázat elnyert támogatásáról
(DAOP-5.1.2/D-09-2011-0001) 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a „Kistérségi székhely integrált fejlesztése – Tudás és Információs Központ” tárgyban benyújtott pályázaton elnyert, 247.704.963 Ft összegű támogatással kapcsolatos tájékoztatást tudomásul veszi.

2.
A Képviselő-testület felkéri Németh Balázs polgármestert, hogy a projekt támogatási szerződéskötéséhez szükséges egyeztetéseket bonyolítsa le, és arról adjon tájékoztatást a Képviselő-testületnek.

Határidő: 1. pontnál: azonnal

                2. pontnál: 2011. szeptember 6.

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Kemény Zsolt gazdasági osztályvezető



4. Kerényi Tamás beruházási ügyintéző



5. Vörösmarty Mihály Városi Könyvtár és Közművelődési 

Intézmény

8. napirendi pont
Tájékoztató Bácsalmás város forgalmi rendjének szabályozásával kapcsolatos helyszíni bejárásról

(A tájékoztató levél a jegyzőkönyv melléklete.)
Németh Balázs polgármester ismerteti a Pénzügyi és Fejlesztési Bizottság ülésén elhangzottakat.

Dr. Tanács Róbert képviselő a Petőfi utcai kiegészítő tábla elhelyezését nem javasolja, mert felbátorítanának egy réteget. Eddig nem történt baleset, a javasolt szabályozásnak beláthatatlan következményei lehetnének. Azt el tudja képzelni, hogy 30 km/órás sebességkorlátozást vezessenek be. Kb. 7,5 m-es utcaszakasz van az utca keleti részén az útpadka és a járda között. Az útpadka mellett kb. 2,5 m-es, füvesített rész van, ahol kerékpárutat lehetne kiépíteni. Ezzel a megoldással nem kellene csökkenteni sem az út szélességét, sem a járművek sebességét.
Németh Balázs polgármester egyetért dr. Tanács Róberttel. Általában akut helyzetkor kerül ilyen kérdés a képviselő-testület elé. Ha megbolygatják a jelenlegi forgalmi rendet, baleset következhet be. Nem lát reális esélyt arra, hogy egy-két éven belül kerékpárút épüljön ott. 
Dr. Bakó Mária Lujza képviselő nem javasolja a Petőfi utca jelenlegi forgalmi rendjének megváltoztatását.

Kemény Zsolt osztályvezető szerint a sebességcsökkentésre szükség lenne.
Németh Balázs polgármester szavazásra bocsátja annak elfogadását, hogy a képviselő-testület a Petőfi utcában nem alakít ki kerékpársávot, az eddigi forgalmi rendet nem változtatja meg, nem kér írásos állásfoglalást a szakhatóságoktól, viszont 30-as sebességkorlátozást vezet be.
A képviselő-testület egyhangúlag (8 igen szavazattal) egyetért a javaslattal.

A gazdasági osztályvezetőt az elhelyezendő jelzőtáblák költsége fedezetének megjelölésére kéri. 

Kemény Zsolt osztályvezető a jelzőtáblák költségének fedezetéül a költségvetés városüzemeltetési működési kiadási előirányzatát jelöli meg.

Németh Balázs polgármester szavazásra bocsátja annak elfogadását, hogy a jelzőtáblák költségének fedezete a költségvetés városüzemeltetési működési kiadási előirányzata legyen.

A képviselő-testület egyhangúlag (8 igen szavazattal) egyetért a fedezet megjelölésével.

A helyszíni bejárásról szóló tájékoztató levélben foglaltak elfogadását – az iménti indítványok figyelembevételével – szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:
246/2011. (VII. 13.) Bácsalmás v. öh.

Bácsalmás város forgalmi rendjének 

szabályozásáról szóló 220/2011. (VI. 28.)

Bácsalmás v. öh. számú határozat módosítása 
Határozat
Bácsalmás Város Önkormányzatának Képviselő-testülete (a továbbiakban: Képviselő-testület) a 220/2011. (VI. 28.) Bácsalmás v. öh. számú határozatát módosítja, Bácsalmás város egyes területeinek forgalmi rendjét az alábbiak szerint szabályozza:

1.
A Képviselő-testület a Petőfi utcában nem alakít ki kerékpársávot, az eddigi forgalmi rendet nem változtatja meg, viszont 30-as sebességkorlátozást vezet be. A tilalmi jelzőtábla költségének fedezete a költségvetés városüzemeltetési működési kiadási előirányzata. 

2.
 A Kishíd utca déli oldalán, a Táncsics utca kereszteződésében „Megállni tilos” jelzőtáblát kell elhelyezni. A 220/2011. (VI. 28.) Bácsalmás v. öh. számú határozat 2. pontjában jelzett kiegészítő táblát nem kell kitenni, mert az utca északi oldalán „Várakozni tilos” jelzőtáblák vannak. A jelzőtábla költségének fedezete a költségvetés városüzemeltetési működési kiadási előirányzata.

3.
Az Ifjúság utca – Backnang utca kereszteződésében út-járda csatlakozást nem épít ki a Képviselő-testület.

4.
A Képviselő-testület a 220/2011. (VI. 28.) Bácsalmás v. öh. számú határozatának 4. pontjában foglaltakat hatályban tartja.

5.
A Képviselő-testület az autóbusz-pályaudvar forgalmi rendjét nem változtatja meg.

Határidő: azonnal és intézkedésre 2011. augusztus 30.

Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Kemény Zsolt gazdasági osztályvezető



4. Keresztesy Csaba városüzemeltetési ügyintéző

9. napirendi pont
Egyebek

A Bácsalmási Bácska Sport és Közhasznú Egyesület támogatásának kérdése

(Szóbeli előterjesztés.)

Németh Balázs polgármester elmondja, hogy a Bácska SE pályázati kifizetési kérelmét ismételten felfüggesztették, mert a hiánypótlást nem teljesítette időben az egyesület, az engedélyt sem kérte meg. A legoptimálisabb esetben, helyszíni ellenőrzést követően szeptemberben érkezhet meg a pályázati támogatás, amelyet minimum január-februárban meg kellett volna kapni. Az MVH-tól hivatalos levélben fognak tájékoztatást kérni.
Bailo Amadou képviselő elmondja, hogy megkapta a lovas pályára vonatkozó pályázati dokumentumokat (átadja dr. Bakó Mária Lujza képviselőnek). Nem a hiánypótlással van a gond, hanem azzal, hogy utólag módosították a pályázatot, miszerint 3 patkós minősítésre van szükség lovardával, saját lovakkal. A pályázati kiírásban még nem szerepelt ez a feltétel. Az eredeti pályázati kiírást ő nem látta, nem tudja, hogy ki vétett hibát.
Németh Balázs polgármester nem érti, hogy miért ma értesül erről, amikor már egy éve tudomást szerezhetett erről az egyesület.

Bailo Amadou képviselő úgy gondolja, hogy a lovas szakosztály közelgő rendezvényét a pályázati támogatás kérdésétől függetlenül támogathatnák. A Petőfi VSE-nél is gond van a kamatmentes kölcsön visszafizetésével. Egyetért azzal, hogy a tartozást be kell hajtani, de ne kössék feltételhez a támogatásukat. 
Tóth Árpád alpolgármester szeretné, ha ez ügyben a mai ülést követően informális megbeszélést tartanának, és egyeztethetnének az augusztus 20-i városi ünnepség megszervezéséről is. Az előző napon tárgyalt a lovas szakosztály képviselőjével, aki elmondta, hogy a 3 patkós minősítést nem tudják megszerezni, de a kérdés megoldásán dolgoznak, feladat-ellátási szerződés megkötését tervezik. Eszerint van megoldás, így a pályázat kiírója remélhetőleg kifizeti a tartozást is.
Bailo Amadou képviselő úgy gondolja, hogy az egyesület pályázati támogatása nem befolyásolja a rendezvényük támogatását.

Németh Balázs polgármester kijelenti, hogy a Bácska SE-nek lejárt tartozása van, támogatást nem fizethetnek ki neki, ha ilyen határozatot hoznának, az jogszabályellenes lenne. Kamatmentes kölcsön nyújtása lehetne a megoldás, de nem tudja, milyen politikai visszhangja lenne ennek.
Bailo Amadou képviselő szerint a lovas versenyt kellene támogatniuk.

Németh Balázs polgármester úgy gondolja, hogy az egyesületnek a polgármesteri hivatal nevére szóló számlát kellene hoznia, és akkor módosítanák a határozatukat.
Kemény Zsolt osztályvezető megjegyzi, hogy a támogatás más soron szerepel a költségvetésben, mint a dologi kiadás. A kérdés megoldható, de rendeletmódosítást igényel.
Dr. Keresztury Monika jegyző kijelenti, hogy rendeletet módosítani csak írásos előterjesztés alapján lehet. 

Dr. Tanács Róbert képviselő felveti, a kormányzat lehetővé tette, hogy egyesületek, sportegyesületek szponzori pénzekhez juthassanak gazdálkodó szervezetektől, melyek igen komoly adókedvezményben részesülhetnek ezért éveken keresztül.

Németh Balázs polgármester kijelenti, hogy ez a lehetőség a kiemelt sportágakra vonatkozik.

Dr. Tanács Róbert képviselő megjegyzi, hogy szóbeszéd lengi körül a pályázatot. Amíg az elszámolásokban nem tükröződik a problémamentesség, mindig is közömbös marad.

Bailo Amadou képviselő szerint a pályázati támogatás megszerzésében segítséget kellene nyújtaniuk az egyesületnek.

Németh Balázs polgármester megjegyzi, közös érdekük, hogy az egyesület megkapja a pályázati támogatást. A 3 patkós minősítés és a lovarda szükségessége elég rossz hír.
Bailo Amadou képviselő nem érti, hogy a pályázati feltételeken utólag miért változtatott a kiíró, aki az első kifizetési kérelmet el is fogadta.

Dr. Bakó Mária Lujza képviselő kijelenti, hogy elolvasta a megkapott pályázati dokumentumokban az indoklást. Ebből senki, semmit nem tud meg. Az eredeti pályázati kiírást, pályázatot és a támogatási szerződést kellene látniuk.

Dr. Keresztury Monika jegyző szerint be kellene kérniük a pályázat teljes dokumentációját, pályázati kiírással, beadott pályázattal, MVH-s határozattal, hiánypótlással együtt.
Németh Balázs polgármester felveti, hogy az augusztus 20-i városi rendezvényt közösen szervezhetnék meg a Bácska SE-vel.

Dr. Tanács Róbert képviselő nem támogatja a polgármester felvetését.

Tóth Árpád alpolgármester kéri, hogy ne térjenek el a napirendi pont témájától, és egy következő körben, másnap beszélgessenek e kérdésről és az augusztus 20-i rendezvényről.
Bailo Amadou képviselő megjegyzi, hogy a lovas szakosztály rendezvénye mindig színvonalas volt.

Németh Balázs polgármester kijelenti, hogy a lovas szakosztály a nemzeti vágta rendezvényt augusztus 21-én tartja meg, a városi ünnepség augusztus 19-én és 20-án lesz, a helyszín ugyanaz, a lovas pálya lenne, otthagynak egy színpadot, amit igénybe vehetne az önkormányzat. 
Dr. Bakó Mária Lujza képviselő és Bailo Amadou képviselő sem ért egyet azzal, hogy ne a korábbi helyszínen, a sportpályán rendezzék meg a városi ünnepséget. 
Németh Balázs polgármester mindenkit meginvitál a másnap délután 3 órai megbeszélésre, ahol egyeztetést folytathatnak e kérdéskörben.
Bailo Amadou képviselő kérdezi a közszolgáltatási kft. ügyvezetőjétől, hogy a maradék 35 hektár földterület kukoricával van-e bevetve, és milyen termés várható.

Barta Tiborné Gáll Ágnes, a BÖKK Nkft. ügyvezetője elmondja, hogy takarmánykukorica van ezen a területen. Bízik abban, hogy a termesztés nem lesz veszteséges. Az állomány szép. A homokos területek természetesen száradnak, de mutatkozik annyi termés, hogy legalább nullára ki lehet hozni a termesztést. Biztosíték erre az is, hogy a BácsAgro Zrt-vel a kapcsolatuk kölcsönös, a kft. is végez bérmunkát nekik, a költségeiket így csökkenteni tudják. Reméli, hogy eredményes lesz ez a tevékenység.

A képviselő-testület tudomásul veszi az elhangzottakat.

Németh Balázs polgármester – több napirendi pont nem lévén – megköszöni a részvételt, és az ülést 17 óra 15 perckor berekeszti.
K. m. f.


           Németh Balázs


 dr. Keresztury Monika


              polgármester                          

  
                 jegyző

                              Bailo Amadou

                      Bánfi Attila


                                     képviselők, jegyzőkönyv-hitelesítők

A jegyzőkönyv 1. és 2. sz. melléklete a következő oldalakon található.
1. sz. melléklet Bácsalmás Város Önkormányzatának Képviselő-testülete 15/2011. számú, 

2011. július 13-án megtartott rendkívüli ülésének jegyzőkönyvéhez

Bácsalmás Városi Önkormányzat Képviselő-testületének

22/2011. (VII. 14.) önkormányzati rendelete

az önkormányzat tulajdonában álló lakások bérletéről és elidegenítéséről szóló 24/2009. (XII. 23.) önkormányzati rendeletének

módosításáról

Bácsalmás Városi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. tv.3.§.(1),(2), 4.§.(3), 12. § (5) 19. § (1)-(2), 20. § (3), 21. § (6), 23. § (3), 33.§ (3), 34. § (1),(3), 54.§ (1)-(2), 68. § (2), 84. §. (1), (2) bekezdéseiben (a továbbiakban: Lakástörvény) bekezdésében kapott felhatalmazás alapján az önkormányzat tulajdonában álló lakások bérletéről és elidegenítéséről szóló 24/2009. (XII.23.) rendeletének (a továbbiakban: Rendelet) módosítására a következőket rendeli el.

1. §

A Rendelet 3. § helyébe a következő új 3. §. lép:

„3. §

(1) A lakásbérletekkel kapcsolatosan a bérbeadási jogkör gyakorlója átruházott hatáskörben – az e rendeletben szabályozott esetek kivételével – a Humánpolitikai Bizottság.

(2) A Képviselő-testület hatásköre a tulajdonában álló lakások tekintetében különösen a lakások:

a) besorolása szociális, vagy piaci alapú bérbeadásra (rendelet-módosítás),

b) szolgálati jelleggel szakember elhelyezés céljából bérbe adható lakások kijelölése,

c) lakások átsorolása az a) és b) pontok között,

d) üresen álló lakások további hasznosítása, értékesítése,

e) lakások vásárlása, építése

f) lakásigénylési névjegyzék elfogadása

g) jogviszony felmondása, megszűntetése

(3) A lakásbérlettel kapcsolatos egyes előkészítési, végrehajtási feladatokat e rendelet szerint a Polgármesteri Hivatal Gazdasági Osztálya látja el.

(4) A lakások leltár szerinti átadása/átvétele a Gazdasági Osztály feladata. A tulajdonos képviseletében az átadás/átvételek során jelen van a vagyongazdálkodási ügyintéző és egy beruházási-városüzemeltetési műszaki ügyintéző.

(5) A lakásbérleti szerződéseket a tulajdonos képviseletében a polgármester köti meg. A képviselő-testület felhatalmazza polgármestert a jelen rendeletben nem szabályozott egyéb kérdésekben a bérlővel kötött megállapodás tartalmának meghatározására.

(6) A 2. § a) pont szerinti bérbeadás esetén a Képviselő-testület által jóváhagyott névjegyzékről kerül a bérlő kijelölésre. A 2. § b) – c) pontok jogcímei esetén a bérlő kijelöléséről a polgármester egyedileg dönt. A 2. d) pont szerinti hasznosítás esetében a Humánpolitikai Bizottság dönt a beérkezett kérelem elbírálásáról. A 2. § e) pont szerinti hasznosításra pályázatot kell kiírni, a pályázati úton hasznosított lakások esetében a pályázatot a polgármester írja ki és a pályázatról a Humánpolitikai Bizottság átruházott hatáskörben dönt. 

(7)
E rendelet 1. sz. melléklete a szociális jelleggel és szakember elhelyezésére szolgáló és bérbe adható lakások jegyzékét tartalmazza. Az 1. sz. mellékletben lévő lakások a 2. § a) – d) pontok jogcímei alapján az arra jogosult bérlőknek szociális jelleggel és díjon adhatók bérbe.

(8)
E rendelet 2. sz. melléklete a piaci alapon bérbe adható lakások jegyzékét tartalmazza. Az 2. sz. mellékletben lévő lakások a 2. § e) pontok jogcímei alapján, az arra jogosult bérlőknek adhatók bérbe.

(9)
E rendelet 3. sz. melléklete a képviselő-testület által értékesítésre kijelölt lakások jegyzékét tartalmazza függetlenül attól, hogy a lakás üresen áll, vagy bérleti jogviszonyt létesítettek benne.

(10)
Önkormányzati tulajdonú lakást értékesíteni csak képviselő-testület által jóváhagyott 3. sz. mellékletben szereplő lakások közül lehet. 

(11)
E rendelet 4. sz. melléklete az önkormányzat tulajdonában lévő lakások lakbérének mértékét tartalmazza.

(12)
A lakásbérleti szerződés e rendeletben szabályozott eseteiben akkor hosszabbítható meg, ha bérlőnek lejárt határidejű lakbértartozása nincs, illetve vállalja a hátralék 30 napon belül történő kiegyenlítését, valamint a bérlőnek a közüzemi szolgáltatók felé lejárt esedékességű tatozása nincs, erről a közszolgáltatóktól beszerzett igazolást köteles bemutatni. A bérleti szerződés ezt követően hosszabbítható meg a 9. § (2) bekezdése szerinti időtartamra.

(13)
A lakásbérleti szerződés meghosszabbításának további feltétele a szociális lakbérű lakások esetében, hogy a jogosultság további fennállását a bérlő a 9. § (3) - (4) bekezdések szerint igazolni tudja.

(14)
Egyedi kérelemre indult rendkívüli esetekben a Humánpolitikai Bizottság átruházott hatáskörben bérbe adhatja az e rendeletben felsorolt lakások bármelyikét. A megállapított bérleti díj mértéke minimálisan a szociális alapú bérletek értékével megegyezőnek kell lennie, ettől a magasabb bérleti díj irányába a Bizottságnak joga van eltérni.”

2. §

A Rendelet 11. § helyébe a következő új 11. § lép:

„11. §

(1)
Pályázat útján kell bérbe adni az e rendelet 2. sz. mellékletében felsorolt piaci lakbérű lakásokat. 

(2)
A pályázati feltételeket átruházott hatáskörben a Polgármester állapítja meg. A feltételeknek tartalmazniuk kell:

a) a meghirdetett lakás műszaki jellemzőit (szobaszám, alapterület, komfortfokozat),

b) a lakás épületen és településen belüli fekvését, pontos címét, 

c) a fizetendő óvadék alsó határát,

d) a rendeltetésszerű használatra alkalmas állapot kialakításának feltételével meghirdetett lakás esetén az elvégzendő munkák megnevezését, költségét, 

e) a lakbérbeszámítás módját és mértékét, 

f) a pályázat benyújtásának határidejét. 

(3)
Pályázatot lakástulajdonnal nem rendelkező Bácsalmáson lakó kérelmező nyújthat be Humánpolitikai Bizottságnak. A pályázók közül az részesül előnyben, aki a meghirdetett óvadékhoz képest a legmagasabb összegű óvadék megfizetését vállalja. 

(4) 
A pályázó a pályázatához köteles benyújtani az ő és vele együtt költözők jövedelemigazolását, ennek elmulasztása esetén a pályázata érvénytelen.

(5) 
A pályázatokat a Humánpolitikai Bizottság bírálja el, és átruházott határkörben dönt a pályázat nyerteséről, akivel a a Polgármester, mint a tulajdonos képviseletében eljáró személy köt lakásbérleti szerződést. Kizárható az a pályázó, aki jövedelmi viszonyai miatt nem képes a bérleti díjat megfizetni.

(6) 
Az e rendelet 11. § (2) bekezdés d.) pontja szerinti feltétellel meghirdetett lakás esetében a lakásbérleti szerződésnek tartalmaznia kell:




-   a lakás helyreállításának költségeit,

- 
a költségek bérlő részére történő megtérítésének módját, valamint (a tényleges ráfordítás költsége a tervezettet nem haladhatja meg),

- a munkálatok elvégzésének határidejét, amely a bérlő kérésére indokolt esetben meghosszabbítható.

(7) 
A (6) bekezdésben szabályozott helyreállítási költségek miatt a beszámítás havi részlete nem haladhatják meg a havi lakbér 25 %-át és a beszámítás a bérleti szerződés időtartamára szólhat.

(8)
A rendeltetésszerű használatra alkalmas állapot kialakításának végrehajtását számlákkal kell igazolni. Az elvégzett munkákról a teljesítésigazolást a beruházási-városüzemeltetési műszaki ügyintéző állítja ki, a lakbérbeszámítást a kiállítást követő hónaptól lehet érvényesíteni. Amennyiben a bérlő a lejárt előtt a bérleti jogviszonyt felmondja, az elmaradt lakbérbeszámításra nem tarthat igényt.

(9)
Nem kell pályáztatni a piaci alapon történő bérbeadást abban az esetben, ha a rendelet 9. §. (6) bekezdésében foglaltak alapján kerül sor a bérletre.

3. §

A Rendelet 12. § (2) és (3) bekezdései helyébe a következő bekezdések lépnek:

„(2)
A Humánpolitikai Bizottság felhatalmazása alapján a pályázatot elnyert személlyel a polgármester legfeljebb öt évre köti meg a lakásbérleti szerződést. 

(3)
A Humánpolitikai Bizottság – a bérlő kérelmére - pályázati eljárás lefolytatása nélkül a bérlet időtartamát többször is meghosszabbíthatja esetenként legfeljebb három évre.”

4. §

A Rendelet 14. § (1) bekezdése helyébe a következő bekezdés lép:

„(1)
A Gazdasági Osztály által minden év március 31-ig elkészített ütemterv alapján a Bácsalmási Önkormányzati Közszolgáltatási Nonprofit Kft-nek minden év október 31-ig kell ellenőriznie a lakások életvitelszerű és rendeltetésszerű használatát, műszaki állapotának felmérését, a szükséges karbantartás felmérését és a szerződésben foglaltak teljesítését. Tapasztalatairól ezt követően minden évben a novemberi soros testületi ülésen tájékoztatja a képviselő-testületet a Gazdasági Osztályra való teljes dokumentáció és fényképes mellékletek elektronikus formában való leadása mellett.”

5. §

A Rendelet 19. § (5) bekezdése helyébe a következő bekezdés lép:

„(5) 
A lakás megállapodás szerinti átalakításának végrehajtását a beruházási-városüzemeltetési műszaki ügyintéző a helyszínen ellenőrzi, melyről jegyzőkönyvet kell készíteni. A bérlő számlákkal köteles igazolni az elvégzett munka értékét.”

6. §

A Rendelet 2. számú mellékletéből törlésre kerül az alábbi szövegrész:

„

	    „
	15.
	Táncsics u. 70-72. I. em. 6.
	1242
	9/16
	40 m2
	piaci
	„


7. §

A Rendelet 1. számú melléklete következőkkel egészül ki:

	    „
	23.
	Táncsics u. 70-72.
	1242
	9/16
	40 m2
	szolgálati
	„


8. §

(1)
Jelen rendelet 2011. július 15-én lép hatályba, a rendelkezéseit ettől az időponttól a lakásgazdálkodással összefüggő feladatok végrehajtása során kell alkalmazni.

(2) Ez a rendelet 2011. július 16. napján hatályát veszti.
2. sz. melléklet Bácsalmás Város Önkormányzatának Képviselő-testülete 15/2011. számú, 

2011. július 13-án megtartott rendkívüli ülésének jegyzőkönyvéhez

Bácsalmás Város Önkormányzatának Képviselő-testülete

23/2011. (VII. 14.) önkormányzati rendelete

a gazdálkodás rendjéről

Bácsalmás város Önkormányzatának Képviselő-testülete az államháztartásról szóló 1992. évi XXXVIII. törvény (továbbiakban: Áht.) 108. §. (1)-(2) bekezdéseiben, a 118. §-ában, továbbá a helyi önkormányzatok és szerveik, a köztársasági megbízottak valamint egyes centrális alárendeltségű szervek feladat- és hatásköréről szóló 1991. évi XX. törvény (továbbiakban: Htv) 138. § (1) bekezdésében kapott felhatalmazás alapján az Áht. 62. § - 83. §-ában meghatározott feladatkörében eljárva a következőket rendeli el:

I.

Polgármesteri Hivatal gazdálkodása

1. §

(1) Az önkormányzat gazdálkodási feladatait a Polgármesteri Hivatal látja el. 

a) A Pénzügyminiszter által előírt módon és időben elkészíti a költségvetési tájékoztatót, a féléves és éves költségvetési beszámolót, az időközi költségvetési jelentést, az időközi mérlegjelentést és azokat megküldi a Magyar Államkincstár Bács-Kiskun Megyei Igazgatóság (Kincstár) részére.  

b) Gondoskodik az önkormányzat saját bevételeinek beszedéséről.

c) Leigényli a címzett- és céltámogatásokat, központosított állami támogatásokat, a támogatásértékű működési és felhalmozási célú pénzeszközöket, a fejlesztésekhez kapcsolódó támogatásokat, az EU-s támogatásokat, illetve az ehhez kapcsolódó hazai forrásokat. Elkészíti, illetve elkészítteti a különféle pályázatokat. Eleget tesz a különféle támogatási forrásokból származó pénzeszközök elszámolási kötelezettségének a jogszabályban, megállapodásban, támogatási szerződésben rögzített tartalommal és határidőre.  

d) Kiutalja az önkormányzati támogatást a nem önkormányzati fenntartók által működtetett intézmények, valamint az önkormányzati feladatokat ellátó gazdálkodó szervezet (ek) részére az éves költségvetési rendelet szerint.

e)  A képviselő-testület felhatalmazza a Polgármesteri Hivatalt, hogy az önkormányzati támogatások átutalásánál minden esetben végezzen vizsgálatot, annak megállapítására, hogy a támogatott gazdálkodó szervezet támogatás igénye megalapozott-e. Várható kiadásainak kiegyenlítésére megfelelő pénzeszköz állománnyal rendelkező intézmény újabb önkormányzati támogatást akkor kaphat, ha pénzeszközeit felhasználta.

f) Biztosítja az önkormányzat törzsvagyonának elkülönített nyilvántartását. 

g) Elkészíti az önkormányzat éves vagyon leltárát és csatolja az éves költségvetési beszámolóhoz. 

h) Az önkormányzat költségvetési elszámolási számláját kezelő pénzintézeten keresztül gondoskodik az önkormányzat tartozásainak kiegyenlítéséről, s az önkormányzat intézményei pénzellátásának teljesítéséről.

i) Az önkormányzati támogatás lehívási ütemterv alapján, az un. önkormányzati kincstári finanszírozási rendben történik a számlavezető pénzintézettel e tárgyban kötendő bankszámla-szerződés alapján. Ennek részletes szabályozására együttes felhatalmazást kap a polgármester és a jegyző. 

j) Folyamatosan figyelemmel kíséri az önkormányzat likviditási helyzetét. Indokolt esetben jelzéssel és javaslattal él a likviditási nehézségek megoldására. 

k) Gondoskodik a kötvény kibocsátásból származó szabad forrás átmeneti lekötéséről, javaslatot tesz a lekötés pénznemére, optimális pénzügyi konstrukciójára. A kötvénykibocsátásából származó szabad forrás lekötését a Képviselő-testület tőkegarantált és az adott pénzpiaci viszonyok alapján hozamgarantált konstrukcióban engedélyezi. A képviselő-testület felhatalmazása alapján a polgármester és a Pénzügyi és a Fejlesztési Bizottság elnöke együttesen dönt a szabad források lekötéséről.

l) Gondoskodik a célhoz nem kötött, vagy átmenetileg szabad források - a központi költségvetésből származó hozzájárulások és támogatások kivételével - betétként történő elhelyezéséről. 

m) Gondoskodik a helyi kisebbségi önkormányzatok költségvetési alszámláinak vezetéséről, gazdálkodásuk végrehajtásáról külön megállapodás szerint. 

n) Folyamatosan, zárt rendszerben vezeti az ingatlan kataszter nyilvántartást.

o) A költségvetés és a zárszámadásról szóló beszámolóhoz csatolandó kimutatásokat, mérlegeket és táblázatokat és azok tartalmi követelményeit külön rendeletben, az önkormányzat költségvetéséhez és a költségvetés végrehajtásához kapcsolódó mérlegek és kimutatások tartalmi meghatározásáról szóló 5/2011. (II. 23.) önkormányzati rendeletben kerültek szabályozásra.

(2) Az önkormányzat nevében kötelezettséget a polgármester, vagy az általa felhatalmazott személy vállalhat, melynek ellenjegyzésére a jegyző, vagy az általa felhatalmazott személy jogosult e tárgykörben kiadott utasításban foglaltak szerint. 

(3) A polgármester, vagy az általa felhatalmazott személy jogosult az önkormányzat kiadása teljesítésének, bevétele beszedésének vagy elszámolásának elrendelésére, mely utalvány ellenjegyzésére a jegyző, vagy az általa felhatalmazott személy jogosult a külön utasítás szerint. 

(4) A kiadás teljesítésének és a bevétel beszedésének elrendelése előtt okmányok alapján ellenőrizni és érvényesíteni kell azok jogosultságát, összegszerűségét, a fedezet meglétét és azt, hogy az előírt alaki követelményeket betartották-e. 

(5) Az érvényesítést a költségvetési szerv vezetője által írásban megbízott pénzügyi, számviteli szakképesítésű dolgozó végezheti. 

(6) A jegyző határozza meg szabályzatban a szakmai teljesítések igazolásának módját és az arra jogosultakat.

(7) Az önkormányzat fejlesztési tervében megfogalmazott célkitűzések, feladatok megvalósításának megszervezése a Polgármester feladata, melynek megvalósításában a jegyző segíti.

(8) A központi és a helyi iránymutatások keretei között elkészíti az önkormányzat költségvetési koncepcióját, amely egységes szerkezetben tartalmazza az intézmények és a kisebbségi önkormányzatok koncepcióit. A koncepcióban tételes javaslatot kell tenni a kötelező és az önként vállalt feladatokkal összefüggő szükséges, ajánlott és lehetséges beruházási igényekről, különös figyelemmel a társult formában megvalósítás alatt álló projektek várható tervévi kihatásairól. 

(9) Elkészíti a költségvetési rendelet-tervezetet, és az elfogadott rendelet évközi módosításait. A rendelet-tervezeteket összefoglalt és egységes szerkezetben a polgármester terjeszti a képviselő-testület elé.

(10) Az intézmények elemi költségvetését az önkormányzati költségvetés elfogadásával hagyja jóvá a testület, a rendelet elfogadásáról a költségvetési szerveket – a Polgármesteri Hivatal kivételével – írásban kell értesíteni.

(11) A Hivatal és az intézmények elemi beszámolóinak ellenőrzését a jegyző utasítására a belső ellenőr végzi el. Amely kiterjed a beszámolóban foglaltaknak a főkönyvi kivonatokkal és mellékleti hivatkozással való egyezőségére, előirányzat-felhasználás alakulására, esetleges túllépés helyének, mértékének megállapítására, okainak feltárására. 

(12) Éves beszámoló esetében kiterjed az ellenőrzés az éven túli kötelezettségvállalásokra és a pénzmaradvány-kimutatásra. Az elemi beszámoló felülvizsgálata kiterjed a pénzmaradvány-kimunkálás szabályszerűségére is. Az ellenőrzést a beszámoló testületi jóváhagyása előtt el kell végezni, az ellenőri jelentést a beszámolóhoz csatolni kell. 

(13) Az éves költségvetés végrehajtásáról a Hivatal összesített (intézményi beszámolókat is magába foglaló), a kisebbségi önkormányzatok beszámolóit is tartalmazó beszámolót készít a képviselő-testület számára:
- a tárgyév első félévéről szeptemberben,

- a háromnegyed évről novemberben (koncepció beterjesztésével együtt),

- a teljes évről pedig a tárgyévet követő áprilisban.
II. 

Az önkormányzati fenntartású intézmények gazdálkodása

2. § 
(1) Az intézményeknek az elemi koncepciótervezetüket tárgyév november 5. napjáig kell írásban benyújtaniuk a polgármesterhez. A tervezethez az intézményvezető a feladatellátás értékelésén alapuló jövőbeni változtatásokra is tehet javaslatot, a beruházási kérelmeket írásban kell röviden indokolni.

(2) Az intézményi költségvetések egyeztetéséről, a jóváhagyott kiemelt előirányzatokról egyeztetési jegyzőkönyvet kell készíteni, amely tartalmazza a jelenlévők megnevezését, az egyeztetés időpontját, a tervezett előirányzatok megnevezését és összegét, az engedélyezett intézményi létszámot, az egyeztetés alapján módosítandó előirányzati összegeket. Az intézményi egyeztetéseket a költségvetés tárgyalása előtt kell lebonyolítani. Az egyeztetések során jogosan felmerült előirányzat módosítási kérelmeket a képviselő-testület különösen indokolt estben hagyja jóvá, többlet előirányzat igény esetén a forrás megnevezésével.

Az intézményvezető az egyeztetési jegyzőkönyvbe foglalt módosítás elemi költségvetésben való végrehajtásáról írásban nyilatkozik, annak egy példányát az önkormányzat költségvetést készítő ügyintézője egyezőségi záradékkal látja el.

(3) 
Az intézmények jóváhagyott költségvetési előirányzataiban, saját hatáskörben végrehajtott módosításokat, illetve a módosítási kérelmeket az első, a második és harmadik negyedévre vonatkozóan a tárgynegyedévet követő hó 5. napjáig, és negyedik negyedévre vonatkozóan pedig a tárgynegyedévet követő január 15. napjáig kell a jegyzőhöz benyújtani.  

(4) Az intézményi gazdálkodásról - az államháztartás működési rendjéről szóló 217/1998. (XII. 30.) kormányrendelet 11. sz. melléklete szerinti tartalommal időközi költségvetési jelentést (beszámoló) és mérleget kell készíteni és azt a fenntartóhoz le kell adni a tárgyév I - III. hónapjáról április 10. napjáig, az I - VI. hónapjáról július 10. napjáig, az I - IX. hónapjáról október 10. napjáig, az I - XII. hónapokról tárgyévet követő január 15. napjáig.

3. §

 (1) A Képviselő-testület által a költségvetési szerv éves költségvetésében meghatározott személyi jellegű kiadások, munkaadókat terhelő járulékok, dologi jellegű kiadások, ellátottak pénzbeli juttatásai, speciális célú támogatások, felújítások, felhalmozási kiadások előirányzata év közben nem léphető túl. 

(2) A költségvetési szerv vezetőjének az előirányzatok feletti rendelkezési jogosultsága a jogszabályok keretein belül kiterjed az előirányzat-felhasználásra, az kiemelt előirányzatok előirányzat-módosítására, illetve annak kezdeményezésére, az elemi költségvetésben szereplő kiemelt előirányzatokon belül az altételek közötti átcsoportosításra. A jóváhagyott, kiemelt előirányzatokon belül a rész-előirányzatoktól - a szabályozások figyelembevétele mellett - a költségvetési szerv előirányzat-módosítás nélkül is eltérhet.

(3)
A részben önállóan gazdálkodó költségvetési szerv előirányzatainak felügyeleti szervi hatáskörbe tartozó változtatását a meghatározott pénzügyi-gazdasági feladatainak ellátását végző, önállóan gazdálkodó költségvetési szerv vezetője jogosult kezdeményezni a felügyeleti szervnél.  A változtatás kezdeményezéséhez a részben önállóan gazdálkodó költségvetési szerv vezetőjének egyetértése szükséges. 

(4) 
A költségvetési szerv vezetője tárgyéven túli fizetési kötelezettséget - kivéve a jogszabályon, bíróságon, illetve államigazgatási jogerős döntésen alapuló kötelezettségeket - nem vállalhat. 

4.§

(1) Ha a költségvetési szerv a jóváhagyott (eredeti/módosított) bevételi előirányzatain felül többletbevételt ér el, előirányzat-módosítást e rendelet előírása alapján hajthat végre, illetve kezdeményez a fenntartónál.  

(2) Az intézményi ellátás díjának, az alkalmazottak ellátási díjának, az igazgatási szolgáltatás díjbevétele, a felügyeleti jellegű tevékenység díja eredeti előirányzatot meghaladó többletbevétel terhére az intézmény saját hatáskörű előirányzat-módosítást nem hajthat végre. E bevétel terhére a fenntartónál kezdeményezheti a bevétellel összefüggő indokolt kiadási előirányzat-módosítását az éves költségvetési rendeletben meghatározott időpontokban. Ha a bevételi többlet térítési díj emeléséből származik, és nem követi a kiadás növekedése, a fenntartó a többletet a tárgyévi önkormányzati finanszírozásba beszámítja, illetve a pénzmaradvány felül-vizsgálatánál elvonja. 

(3) Az önkormányzati fenntartású költségvetési szervek a (4) bekezdésben felsorolt jogcímeken tárgy évben ténylegesen befolyó bevételeinek 50 %-át használhatják fel, a fennmaradó 50 % az önkormányzat bevételét képezi. Az intézmény befizetési kötelezettségét tárgy negyedévet követő hó 10-ig teljesíti a fenntartó költségvetési elszámolási számla javára. 

(4) A (3) bekezdésben megjelölt bevételek:
a)
költségvetési szerv helyiségei, eszközei tartós és eseti bérbeadásából származó díjak,

b)
költségvetési szerv feladatainak ellátásánál a rendeltetésszerű működtetés során elhasználódott, feleslegessé vált tárgyi eszközök (kivéve ingatlanok), készletek, fogyóeszközök értékesítéséből befolyt bevétele, 
c)
alapító okirat szerint végezhető kiegészítő tevékenység bevételei. 

(5) Nem képezi a 50 %-os bevétel-felhasználási korlátozás alapját: 
a)
a dolgozó, tanuló által fizetett kártérítés, munkaruha és egyéb térítés,
b)
a kamat, kötbér, bírság, biztosító által fizetett és egyéb kártérítés, adók visszatérítéséből, bánatpénz megfizetéséből származó pénzösszeg,

c)
továbbszámlázott szolgáltatások értéke,

d)
pályázatok útján elnyert pénzeszközök, adományok, 
e)
megállapodás alapján meghatározott célra átvett pénzeszközök,
f)
jogszabályban meghatározott visszatérülések. 
g)
a költségvetési szerv szellemi és anyagi infrastruktúrájának magáncélú igénybevételéért fizetett térítés, 
h)
fenntartó által felülvizsgált jóváhagyott pénzmaradvány. 

(6) A költségvetési szerv a részére jóváhagyott személyi juttatást és az azzal összefüggő munkaadókat terhelő járulékok előirányzatát legfeljebb:
a) 
a (4) bekezdés c) pontjában meghatározott bevételből a bevétel elérésével összefüggő feladat elvégzéséhez szükséges, a nem személyi juttatásnak minősülő közvetlen és közvetett kiadások, valamint a fenntartó részére történő 50 % megfizetése után fennmaradó összeg erejéig,

b) 
az (5 bekezdés d) és e) pontjaiban jelölt pályázati pénzeszközök, átvett (működési célú) forrásból csak a megnevezett feladat megvalósulásához feltétlen szükséges mértékig,

c) 
az (5) bekezdés h.) pontjában jelölt pénzmaradványból csak a fenntartó által megállapított összeg erejéig módosíthatja. 

(7) Személyi juttatások főösszegén belül a nem rendszeres személyi juttatások között eredeti előirányzatként nem tervezhető jutalom.

(8) Pénzmaradványból, az év közben képződő átmeneti bérmegtakarításból jutalomként fizethető a rendszeres személyi juttatás további százalékos mértékének felső határát az éves költségvetési rendelet szabályozza. 

(9) A (4) és (5) bekezdésekben engedélyezett saját hatáskörű módosításokról az éves költségvetési rendeletben meghatározott időpontokban az intézmény vezetője köteles tájékoztatást adni, amelyet a polgármester előterjesztésében a testület megtárgyal és a költségvetési rendeletét módosítja. 

(10) Nem módosíthatja és a fenntartónál a módosítást nem kezdeményezheti a (4) bekezdés a), b), és az (5) bekezdés a), b), g) pontjaiban felsorolt bevételi többletek terhére a személyi juttatást és a munkaadókat terhelő járulékok előirányzatát az intézmény vezetője. 

(11)  Nem hajthat végre saját hatáskörben csökkentést a munkaadókat terhelő járulékok előirányzatai (tb. járulék, munkaadói járulék, egészségügyi hozzájárulás, rehabilitációs járulék) terhére az intézmény vezetője. 

(12) A költségvetési szerv részére megállapított támogatást és a kiemelt előirányzatot a feladat elmaradása esetén a Képviselő-testület csökkentheti.

(13) Az intézmény részére megállapított költségvetési támogatás csak az alaptevékenységre és az azzal összefüggő egyéb kiadásokra használható fel.

(14) Az intézmény vezetője a költségvetési szerv feladatainak ellátásánál a rendeltetésszerű működtetés során elhasználódott, feleslegessé vált tárgyi eszközök (kivéve ingatlanok), készletek, fogyóeszközök értékesítése előtt írásban tájékoztatja a polgármestert.
5. §

(1) A költségvetési gazdálkodás a költségvetési szervek bevételi előirányzatai teljesítésének kötelezettségét és a kiadási előirányzatok felhasználásának jogosultságát foglalja magába. 

(2) A kiadási előirányzat nem jár felhasználási kötelezettséggel. 

(3) A bevételi előirányzatok elmaradása esetén, illetve más kiadási előirányzatok növelésének forrásaként a képviselő-testület a polgármester előterjesztésében a költségvetési szervek kiadási előirányzatát jogszabályi előírás alapján csökkentheti, zárolhatja, illetve törölheti. 
6. §

(1) Amennyiben az önkormányzat által alapított költségvetési szerv javára vagyonról lemondanak, az elfogadáshoz a helyi önkormányzat éves költségvetési rendeletében meghatározott értékhatár felett szükség van a tulajdonosi jogok jogosultjának, gyakorlójának jóváhagyására, ha a megnevezett csak használója a vagyonnak. Elfogadás hiányában, illetve ha lemondó nyilatkozat nem tartalmazza az elfogadó megnevezését, a vagyon elfogadásáról a képviselő-testület dönt. 
(2) Az önkormányzat tulajdonában lévő vagyont értékesíteni, használatba adni, illetve hasznosítás jogát átengedni az önkormányzat vagyonáról és vagyongazdálkodás szabályairól szóló 27/2009. (XII. 23.) rendeletben foglalt előírás szerint lehet. A vagyonrendeletnek a tartozás elengedésre, követelésről lemondásra, kis értékű követelés törlésére vonatkozó szabályait az intézménynek is alkalmaznia kell.

(3) A költségvetési szerv vezetője – a szerződés meghiúsulását kivéve – csak az (5) bekezdésben meghatározott behajthatatlan követelésről mondhat le. Egyéb esetben a követelésről való lemondás a Képviselő-testület hatáskörébe tartozik. 
(4) Költségvetési szerveknél - az önkéntes teljesítésre történő felhíváson kívül a költségvetési törvényben megállapított értékhatárt el nem érő kis összegű követelést behajtásra előírni nem kell. 

(5) Behajthatatlan követelést a könyvviteli mérlegben nem lehet kimutatni, azt hitelezési veszteségként le kell írni a saját tőkével szemben. A behajthatatlan követelés az államháztartás szervezetei beszámolási és könyvvezetési kötelezettségének sajátosságairól szóló, többször módosított 249/2000. (XII.24.) Korm. számú rendelet 5.§ (3) bekezdés szerinti követelés. Az ilyen törölt követelésekről az éves beszámoló kiegészítő mellékletének szöveges indoklásában tételesen számot kell adni.

(6) A kis összegű követelés költségvetési törvényben meghatározott értékhatárt meghaladó behajthatatlan követelést a könyvviteli nyilvántartásból csak a polgármester írásos engedélye alapján lehet törölni.

7.§ 

(1) Terven felüli értékcsökkenést kell elszámolni az immateriális jószágnál, a tárgyi eszközöknél akkor, ha:
a)
az immateriális jószág, a tárgyi eszköz (ide nem értve a beruházást) könyv szerinti értéke (nettó értéke) tartósan és jelentősen magasabb, mint ezen eszköz piaci értéke. A terven felüli értékcsökkenést az év végi mérlegkészítést megelőzően kell elszámolni, 
b) 
a vagyoni értékű jog a szerződés módosulása miatt csak korlátozottan, vagy egyáltalán nem érvényesíthető.
(2) A terven felüli értékcsökkenést olyan mértékig kell végrehajtani, hogy az immateriális jószág, a tárgyi eszköz a beruházás a használhatóságának megfelelő, a mérlegkészítéskor érvényes (ismert piaci értéken szerepeljen a mérlegben. 

(3) Amennyiben az immateriális jószág, a tárgy eszköz, a beruházás rendeltetésének megfelelően nem használható, illetve használhatatlan, megsemmisült vagy hiányzik, azt az immateriális javak, a tárgyi eszközök, a beruházások közül - a terven felüli értékcsökkenés elszámolása után - ki kell vezetni. 

(4) A tulajdoni részesedést jelentő befektetéseknél, valamint a hitelviszonyt megtestesítő, egy évnél hosszabb lejáratú értékpapíroknál - függetlenül attól, hogy azok a forgóeszközök, illetve befektetett pénzügyi eszközök között szerepelnek -, továbbá a készleteknél, követeléseknél (ide értve a vevőkkel, adósokkal, a hitelintézetekkel, pénzügyi vállalkozásokkal szembeni követeléseket, a kölcsönként, az előlegként adott összegeket) értékvesztést a számviteli törvény előírásai szerint a számviteli politikában rögzített módon kell elszámolni. 
Az így megállapított és elszámolt értékvesztés a saját tőkét csökkenti, az értékvesztés visszaírása a saját tőkét növeli. A követeléseknél az értékvesztés elszámolása nem minősül a követelés elengedésének, illetve törlésének. 

(5) Az értékvesztés illetve a terven felüli értékcsökkenés elszámolása 1000 E Ft értékhatárig a költségvetési szerv vezetőjének hatáskörébe tartozik. Ezen értékhatár felett az elszámolást a polgármester engedélyezése után rögzíthető az intézmény könyvviteli nyilvántartásában. 

8.§ 

(1) Ha a költségvetési szervek által vásárolt készlet bekerülési értéke, illetve könyv szerinti értéke jelentősen és tartósan magasabb, mint a mérlegkészítéskor ismert tényleges piaci értéke; vagy eredeti rendeltetésének, a szabvány szerinti előírásoknak nem felel meg; vagy ha megrongálódott, felhasználása, értékesítése kétségessé, illetve feleslegessé vált, akkor azt - az értékvesztés elszámolása utána - mérlegben a tényleges piaci értéken kell kimutatni.
(2) Ha a készlet piaci értéke jelentősen és tartósan meghaladja a könyv szerinti értéket, a különbözettel a korábban elszámolt értékvesztést - legfeljebb a bekerülési értékig - visszaírással csökkenteni kell.

(3) A könyvviteli mérlegben a követelést (ideértve a hitelintézetekkel, pénzügyi vállalkozásokkal szembeni követeléseket, a pénzeszközöket, a kölcsönként, előlegként adott összegeket is) függetlenül attól, hogy az a forgóeszközök, illetve a befektetett pénzügyi eszközök között szerepel-e, az elfogadott/elismert összegben kell szerepeltetni. 

(4) A megbízható, valós összkép érdekében a mérleg fordulónapján fennálló és a mérlegkészítés időpontjáig nem rendezett követeléseknél értékvesztést kell elszámolni a mérlegkészítés időpontjában rendelkezésre álló információk alapján, a követelés könyv szerinti értéke és a követelés várhatóan megtérülő összege közötti - veszteségjellegű - különbözet összegében, ha ez a különbözet tartósnak mutatkozik és jelentős összegű.

(5) A követelések minősítését minden évben el kell végezni. 

9.§ 

(1) Az önkormányzat a piaci értékelésbe a gazdasági társaságban lévő tulajdoni részesedést jelentő befektetéseket (részesedések, üzletrészek) vonja be. Az eszközöket piaci értéken a költségvetési beszámoló mérlegében kell kimutatni. Amennyiben a piaci érték több mint a könyv szerinti érték, akkor a pozitív különbözet összegét - ha az a számviteli politikában meghatározottak szerinti jelentős összegűnek minősül - értékhelyesbítésként kell kimutatni.

(2) A piaci értékelésbe bevont eszközök esetében a mérleg alátámasztását szolgáló leltárnak (összesítő kimutatásnak) többek között tartalmazni kell az egyedi eszköz mérlegkészítéskori piaci értékét, az egyedi eszköznek az értékvesztéssel csökkentett, visszaírással növelt bekerülési értékét (könyv szerinti nettó értékét), valamint a piaci érték és a könyv szerinti érték különbözetét. A piaci értéken való értékelés különbözetéről az önkormányzat zárszámadási rendeletében a kiegészítő melléklet szöveges indoklásában be kell számolni. 

III.

Pénzmaradvány megállapítása, elszámolása

10.§

(1) Az önkormányzati fenntartású költségvetési szervek pénzmaradványát a Képviselő-testület a zárszámadási rendeletével egyidőben hagyja jóvá. 
(2) A pénzmaradványból a költségvetési szervet jogszabály erejénél fogva meg nem illető összeget a költségvetési szervnek a zárszámadási rendeletben előírt határidőig kell a fenntartó költségvetési elszámolási számlájára befizetni. 

(3) A pénzmaradványból a költségvetési szervet nem illeti meg:
a)
az alaptevékenység tárgyévben finanszírozásba be nem számított bevételi többlete,
b)
feladat-elmaradás miatti kiadási megtakarítás,
c)
 meghatározott célra rendelkezésre bocsátott összeg maradványa,
d)
a gazdálkodási szabályok megsértéséből származó maradvány,
e)
a munkaadókat terhelő járulékok előirányzatának támogatással fedezett, illetve arányos részének maradványából az az összeg, amely nem kapcsolódik a személyi juttatások járulékköteles maradványához.

(4) A pénzmaradvány felhasználásának további korlátozását a fenntartó a költségvetési rendeletében írja elő. 

(5) A fenntartó a költségvetés tervezése során az intézmény várható pénzmaradványának eredeti előirányzatként való tervezését – belső finanszírozás keretében - előírhatja, amennyiben a költségvetési kondíciók ezt indokolják.

(6) Az önkormányzati szintű pénzmaradvány kimutatás jogszerűségének ellenőrzését az éves beszámolóval egy időben – ideértve a Polgármesteri Hivatal beszámolóját is - a belső ellenőrzéssel megbízott szervezet végzi el.

IV.

 Beruházások, felújítások lebonyolítása

11.§ 

(1) Építési, szerelési jellegű beruházást, felújítást a Polgármesteri Hivatal kivételével költségvetési szerv nem végezhet saját lebonyolításban.

(2) A beruházást, felújítást jóváhagyott engedélyokirat alapján lehet megkezdeni. Az engedélyokiratot a jóváhagyott célokmány alapján kell összeállítani.

(3) Az engedélyokirat módosítását a képviselőtestületnél kezdeményezni kell, ha a fejlesztés célja módosul, a beruházás megvalósítási költsége a jóváhagyott előirányzat 10 %-át meghaladó mértékben tér el.

(4) Az előterjesztett beruházási okmányokat 15 napon belül, a képviselő-testület hatáskörébe tartozó ügyekben a soron következő képviselő-testületi ülésen el kell bírálni. A megvalósítás során be kell tartani a közbeszerzésekről szóló törvényt, illetve a közbeszerzési szabályzatot. 

(5) A költségvetési szerv a szükségszerűen felmerülő pótlás kivételével új beruházást csak többletbevételei terhére végezhet. E tekintetben kötelezettség csak olyan mértékben vállalható, amely a kötelezettségvállaláskor ismert feltételek mellett az esedékesség időpontjában a rendeltetésszerű működés veszélyeztetése nélkül finanszírozható. A célokmány elfogadásával egyidőben dönteni kell a működési többletigények elismeréséről is. A célokmány átruházott hatáskörben történő jóváhagyása előtt be kell szerezni a képviselőtestület döntését a működési többletigények elismeréséről.

(6) A beruházások, felújítások lebonyolításának szabályszerűségét a évenként esedékes belső ellenőrzés keretében a jegyző ellenőrzi. 

(7) A Polgármesteri Hivatalnál, valamint a költségvetési szerveknél a beruházások és felújítások lebonyolítási rendjét és az alkalmazandó nyomtatványokat e rendelet 1. sz. mellékletében megfogalmazott szabályozás határozza meg.

V. 

Könyvvizsgálat

12. §

(1) Bácsalmás Város Önkormányzata a kötvénykibocsátással összefüggő kötelezettséggel rendelkezik, ezért a helyi önkormányzatokról szóló 1990. évi LXV. törvény 92/A. § (2) bekezdése alapján köteles az éves beszámolóját könyvvizsgálóval felülvizsgáltatni és könyvvizsgálói jelentést a beszámolóval együtt közzétenni.

(2) A könyvvizsgáló alkalmazása a kötvény törlesztésének utolsó évéig bezárólag kötelező.

(3) A képviselő-testület a könyvvizsgálóval külön szerződésben más - gazdasági kihatású- előterjesztés könyvvizsgálói véleményezését is kérheti.

(4) Bácsalmás Város Képviselő-testülete különösen intézményalapítás, átszervezés és megszüntetés, önkormányzati tulajdonú Kft alapítása, gazdasági társaságban üzletrész, részvény vásárlása, hitelfelvétel esetén a könyvvizsgáló véleményéről írásban köteles tájékozódni.

(5) A könyvvizsgáló véleményezési körébe tartozó előterjesztésekről a könyvvizsgáló írásos véleménye nélkül érvényes döntés nem hozható.

VI.

Az önkormányzati biztos 

13. §

(1) A képviselő-testület - amennyiben a helyi önkormányzatok adósságrendezési eljárásáról szóló 1996. évi XXV. törvény 4. § szerinti adósságrendezési eljárást az önkormányzat vagy hitelezői nem kezdeményezték - önkormányzati biztost rendel ki a felügyelete alá tartozó költségvetési szervhez, ha annak elismert tartozásállománya az éves költségvetési rendeletében meghatározott időt és mértéket eléri. 

(2) A tartozásállományról a költségvetési szervek az éves költségvetési rendeletben meghatározott időpontokban kötelesek a fenntartónak írásban tájékoztatást adni. 

(3) Az önkormányzati biztos kirendelését az (1) bekezdés szerint meghatározott, elismert tartozásállomány elérése esetén a képviselő-testületnél kezdeményezi:
a) a Pénzügyi és Fejlesztési Bizottság,
b) a polgármester,
c) a jegyző a polgármesteren keresztül,
d) a megbízott könyvvizsgáló,
e) a költségvetési szerv vezetője.

14. §

Önkormányzati biztos az a büntetlen előéletű, magyar állampolgár lehet, aki felsőfokú pénzügyi, számviteli iskolai végzettséggel és a kijelölés évét megelőző 10 évben legalább 5 éves költségvetési gyakorlattal rendelkezik. 

Az önkormányzati biztost a képviselő-testület döntése alapján a polgármester bízza meg, és ennek tényét a polgármesteri hivatal hirdetőtábláján teszi közzé. 
15. § 

Önkormányzati biztosként nem jelölhető ki:

(1) aki a költségvetési szerv dolgozója,

(2) aki a kijelölést megelőző 3 évben az adott költségvetési szerv dolgozója volt, 

(3) aki rendszeres és tartós megbízási vagy vállalkozási jogviszonyban áll, vagy állt a kirendelést megelőző 3 évben az adott költségvetési szervnél,

(4) aki a 11.§ (1) bekezdése szerint megállapított tartozásállomány jogosultjai tekintetében családi kapcsolat, üzleti érdekeltség, vagy munkavégzésre irányuló jogviszony miatt érintett, 

(5) aki a költségvetési szerv vezetőjének, gazdasági vezetőjének, vagy dolgozójának a Polgári Törvénykönyvről szóló 1959. IV. törvény 685. §-ának b.) pontja szerint hozzátartozója, e minőségének fennállása alatt, illetve annak megszűnésétől számított 3 évig. 

16. § 

(1) Az önkormányzati biztossal megbízási, illetve vállalkozási szerződést kell kötni és megbízólevéllel kell ellátni. A megbízólevélnek tartalmaznia kell:

a) a költségvetési szerv megnevezését, címét,

b) a megbízatás időtartamát, 

c) az önkormányzati biztos feladatait, jogkörét.

(2) Az önkormányzati biztos jogosult a gazdálkodással összefüggésben:

a) a költségvetési szerv vezetőitől és valamennyi dolgozójától írásbeli és szóbeli tájékoztatást kérni,

b) a költségvetési szerv valamennyi okmányába betekinteni, arról másolatot, kivonatot készíttetni,

c) a költségvetési szerv valamennyi helyiségébe belépni, 

d) rögzíteni a kötelezettségvállalás, utalványozás, ellenjegyzés és érvényesítés megbízásának időtartama alatti eljárási szabályait, 

e) a kötelezettségvállalás, az utalványozás ellenjegyzését megtagadni, ha azzal nem ért egyet, 

f) szakértőt igénybe venni. 

(3) Az önkormányzati biztos köteles:

a) figyelemmel kísérni megbízatásának időpontjától kezdve a költségvetési szerv gazdálkodását, a jogszabályokban előírt feladatainak ellátását,

b) feltárni azokat az okokat, amelyek a tartós fizetésképtelenséghez vezettek, ennek alapján azonnali végrehajtásra irányuló intézkedési tervet készíteni, melyet a képviselő-testület fogad el,

c) azonnali intézkedéseket kezdeményezni és írásbeli utasításokat kiadni a tartozásállomány felszámolására, a gazdálkodás egyensúlyának biztosítására, a követelések behajtására, ezek ütemezésére oly módon, hogy azok az alaptevékenység ellátását ne akadályozzák,

d) köteles kezdeményezni és részt venni a c) pontban foglaltak megvalósítására a fenntartóval, az adóhatósággal, a vám- és pénzügyőrség szerveivel, a szállítókkal, a megrendelőkkel folytatott egyeztető tárgyalásokon,

e) kezdeményezni a c) pontban foglaltak megvalósítására a d) pont szerinti átütemezés végrehajtására az előirányzat-átcsoportosítást,  

f) kezdeményezni a költségvetési szerv vezetőjének, valamint gazdasági vezetőjének a munkából való felfüggesztését, illetve felmentését, ha megállapítja, hogy a tartozásállomány nevezetteknek felróható okok miatt jött létre, 

g) kidolgozni intézkedési tervjavaslatot - a költségvetési szervvel, illetve a polgármesterrel együttműködve - a gazdálkodás, a feladatellátás hosszabb távú ésszerűsítésére, amennyiben a b) és c) pont alatti intézkedések a fizetésképtelenség okainak tartós megszűntetésére nem elegendőek,

h) betartani a titoktartási kötelezettségre vonatkozó szabályokat. 

(4) Az önkormányzati biztos tevékenységéről a képviselő-testületnek havonta - munkájának költségvetési szerv általi akadályoztatása esetén soron kívül - beszámol. A beszámolóban számot kell adni a megtett intézkedésekről, a tartozásállomány, a kintlévőségek alakulásáról, illetve javaslatot kell tenni a képviselő-testület hatáskörébe tartozó intézkedésekre. 

(5) (Az önkormányzati biztos megbízásának megszűnésekor - határidőben vagy a (6) bekezdés szerinti lejárata előtt - záró értékelést kell készíteni, amelyet - a (3) bekezdés g) pontjában megjelölt intézkedési tervvel együtt - egyeztető tárgyaláson kell elfogadni a polgármester és az érintett intézmény részvételével. 

(6) Az önkormányzati biztos megbízásának megszüntetésére - a megbízási szerződésben meghatározott időtartam letelte előtt - akkor kerülhet sor, ha:

a) a költségvetési szervnek a szokásos, illetve a szerződésekben (megállapodásokban) foglalt fizetési határidőkön belül tartozásállományon felül egyéb tartozása nincs, 

b) működése a költségvetési szerv gazdálkodásában javulást nem eredményezett az önkormányzati biztosra felróható okok miatt, vagy 

c) a költségvetési szerv pénzügyi helyzete az önkormányzati biztos közreműködésével sem javítható.

(7) A (3) bekezdés f) pontja alapján a képviselő-testület köteles vizsgálatot elrendelni a költségvetési szerv vezetője és gazdasági vezetője személyi felelősségének megállapítására a tartozásállomány létrejöttével összefüggésben. 

17. § 

(1) Az önkormányzati biztos kirendelésével összefüggő valamennyi kiadás - költségvetési szervet terhelő, az önkormányzati biztos kezdeményezésére felbontott, megszüntetett, módosított szerződésekkel összefüggésben keletkező kiadásokat kivéve - a polgármesteri hivatal költségvetését terheli. Amennyiben az nem nyújt fedezetet a kifizetésekre, úgy azt az általános tartalékból a képviselő-testület biztosítja.

(2) Az önkormányzati biztost megillető havi megbízási díj összegét, a költségelszámolás rendjét és az abba bevonható költségek körét a megbízási szerződés tartalmazza. A havi megbízási díj összege nem lehet kevesebb, mint azon költségvetési szerv vezetőjének havi alapilletménye, ahová az önkormányzati biztost kijelölték. 
18. §

Ha az önkormányzati biztos tevékenysége alatt - a költségvetési szerv által elismert adósságállomány miatt - az önkormányzatnál időközben az 1996. évi XXV. törvény szerinti adósságrendezési eljárást kezdeményezték, akkor az önkormányzati biztos köteles a polgármesterrel napi kapcsolatot tartani. A polgármester az önkormányzati biztos további tevékenységére vonatkozó eljárási rendet a jogszabályok figyelembevételével határozza meg.

VII.

Záró rendelkezések

19. §

(1) E rendelet hatálybalépésével egyidejűleg hatályát veszti a Bácsalmás Város Képviselő-testületének a gazdálkodás rendjéről szóló 28/2009. (XII.23.) rendelete, 

(2) A jelen rendelet 2011. július 14-én lép hatályba, rendelkezéseit ettől a naptól kell alkalmazni. 

1. sz. melléklet

a 23/2011. (VII. 14.) önkormányzati rendelethez

Az önkormányzat és költségvetési szerveinek beruházási és felújítási rendjének szabályozásáról

I. Általános rendelkezések 
Ezen szabályozás célja, hogy az önkormányzati beruházások, felújítások (továbbiakban: beruházások) egységes szemlélet szerinti, gyors és gazdaságos megvalósítása érdekében szabályozza a felmerült beruházási igények döntés-előkészítését, meghatározza a döntési rendszereket és előírja a megvalósítás módját.

(1) A szabályozás tárgyi hatálya kiterjed az önállóan, vagy társberuházóként megvalósítandó önkormányzati beruházásokra.

(2) A szabályozás személyi hatálya kiterjed az önkormányzat képviselő-testületére és bizottságaira, polgármesteri hivatalára és az önkormányzat költségvetési szerveire.

II. A beruházások előkészítése

(1) A következő költségvetési évre vonatkozó beruházási javaslatot kell készíteni minden év október 31-ig. Az önkormányzat és a költségvetési intézmények igényeinek felmérése és összeállítása felújításoknál, beruházásoknál, valamint a Polgármesteri Hivatal felújításainál a Gazdálkodási Osztály feladata. A beruházási javaslatokhoz, illetve igényekhez szöveges indokolás csatolandó. A szöveges indokolásban be kell mutatni a fejlesztés működési többletkiadás várható nagyságát.

(2) A jegyző az (1) bekezdésben, valamint a költségvetési koncepcióban foglaltakat figyelembe véve állítja össze beruházások tekintetében az önkormányzati költségvetés tervezetét.

(3) A képviselő-testület az általa szükségesnek tartott és megvalósíthatónak ítélt beruházásokra az éves költségvetési rendeletében fedezetet biztosít. 
III. Döntés, engedélyezés

(1) Minden olyan önkormányzati beruházásnál, melynek megvalósítási költsége a Polgármesteri Hivatal esetében a 5 M Ft-ot, a többi költségvetési intézménynél az 2 M Ft-ot meghaladja, az 1.sz. Függelék szerinti tartalommal beruházási célokmányt kell kiállítani, melyben a leendő üzemeltető köteles közreműködni. 

(2) Minden 5 M Ft feletti megvalósítási költségű beruházás esetében szakmai programot kell kidolgozni. A szakmai program tervezetét a polgármesteri hivatal szakmailag érintett Gazdasági Osztály állítja össze. A szakmai program összeállításában szükség esetén részt vesz a fejlesztéssel érintett intézmény üzemeltetője és intézmény vezetője. A szakmai programot a képviselő-testület illetékes bizottságával jóvá kell hagyatni. A jóváhagyott szakmai program a beruházási célokmány melléklete.

(3) A beruházási célokmány tervezetét a beruházás megvalósításában szakmailag illetékes szakbizottsággal és a Pénzügyi és Fejlesztési Bizottsággal egyeztetni kell.

(4) A beruházási célokmányt 5 M Ft-ig a polgármester, 5-20 M Ft között a Pénzügyi és Fejlesztési Bizottsággal, 20 M Ft felett a képviselő-testület hagyja jóvá. A célokmányt jóváhagyásra a polgármester terjeszti a képviselő-testület elé.

(5) Rendkívüli indokoltság (életveszély és elemi kár következményeinek elhárítása, balesetveszély megszüntetés, vagyonvédelem) miatt megvalósítandó vagy nem halasztható - beruházási igény felmerülése esetén a kezdeményező igényét írásban a Polgármesteri Hivatal Gazdálkodási Osztályhoz kell benyújtani.  A polgármester ügykörében az államháztartási törvény szerint eljár, és a Képviselő-testületet tájékoztatja. 

(6) Minden olyan önkormányzati beruházásnál, melynek megvalósítási költsége a Polgármesteri Hivatal esetében a 5 M Ft-ot, a többi költségvetési intézménynél az 2 M Ft-ot meghaladja, és jóváhagyott célokmánnyal rendelkezik, a 2.sz. Függelék szerinti tartalommal engedélyokiratot kell összeállítani. 

(7) Az engedélyokiratot 5 M Ft-ig a polgármester, 5-20 M Ft között a Pénzügyi és Fejlesztési Bizottsággal, 20 M Ft felett a képviselő-testület hagyja jóvá. Az engedélyokiratot jóváhagyás céljából a polgármester terjeszti a képviselő-testület elé.

(8) Kötelezettségvállalásra csak az engedélyokirat jóváhagyását követően kerülhet sor.

IV. Megvalósítás

(1) Az önkormányzati beruházás megvalósítása a terveztetéstől az üzembe helyezésig terjed.

(2) A megvalósításra irányuló szerződést a közbeszerzésről szóló 2003. évi CXXIX.tv., illetve a Képviselő-testület által elfogadott Szabályzat előírásai szerint lefolytatott eljárás alapján kell megkötni.  

(3) A közbeszerzésekről szóló törvény hatálya alá nem tartozó beruházás, illetve önálló tervezési feladat esetén 500 E Ft felett a beruházó meghívásos ajánlatkérés formájában köteles legalább három kivitelezőtől, illetve tervezőtől ajánlatot beszerezni.   

(4) A kivitelező ajánlatadásra felkérendők körét az alábbi személyi összetételű bizottság határozza meg:

· a polgármester vagy megbízottja

· az alpolgármester

· a Pénzügyi és Fejlesztési Bizottság elnöke vagy megbízott képviselője 

· a Jogi és Ügyrendi Bizottság elnöke vagy megbízott képviselője

· Humánpolitikai Bizottság elnöke vagy megbízott képviselője

(5) A (3) bekezdés alapján beérkező ajánlatok elbírálását, értékelését és a nyertes ajánlattevő kiválasztását a képviselő-testület végzi. 

(6) Ha a beruházás megvalósítási költsége 500 E Ft alatt várható, a beruházás ajánlatkérést követően közvetlen megbízás útján megvalósítható. 
(7) A beruházás lebonyolítása történhet:

a) A közbeszerzési törvény hatálya alá nem tartozó beruházás esetén a beruházó saját szervezetével, ha az adott beruházáshoz előírt szakmai képesítéssel rendelkező dolgozó áll az alkalmazásában.

b) A beruházási tevékenység lebonyolítói feladatainak végzésére jogosult szervezet megbízásával.

c) Minden esetben lebonyolító szervezetet kell megbízni, ha a beruházás részben vagy egészben központi költségvetési támogatásból (címzett vagy cél, vagy egyéb állami támogatás) valósul meg, illetve ha a megvalósulás költsége meghaladja a közbeszerzési törvényben meghatározott értékhatárt. Önálló költségvetési szerv 2 M Ft-ot meghaladó beruházási és felújítási feladatot - a Polgármesteri Hivatal kivételével - nem bonyolíthat le. 

(8) A lebonyolító szervezet kiválasztása az (3) és (5) pontokban szabályozottak szerint történik.

(9) Beruházásokkal összefüggő kiegészítő munkák elvégzésére a beruházást lebonyolító köztisztviselő megrendelést bocsáthat ki a tárgyi beruházás költségvetési előirányzata terhére, a kötelezettségvállalás és ellenjegyzés hatályos szabályozása szerint. Amennyiben a beruházást külső szervezet bonyolítja, a kiegészítő munkák elvégzését kezdeményezheti a kötelezettségvállalásra jogosultnál.

(10) A befejezett önkormányzati beruházásokat üzembe kell helyezni a 3. sz. függelék szerinti nyomtatvány kitöltésével.

(11) A (2)-(3) bek. előírásait az árubeszerzés és szolgáltatás megrendelés esetén is alkalmazni kell. 

V. Záró rendelkezések

(1) Minden olyan kérdésben, amelyet a jelen szabályozás nem tartalmaz, a hatályos idevonatkozó jogszabályokat kell alkalmazni.

(2) Az értelmező rendelkezéseket a 3. sz. függelék tartalmazza.
1. sz. függelék
a 23/2011. (VII. 14.) önkormányzati rendelethez

BERUHÁZÁSI CÉLOKMÁNY

az önkormányzati költségvetésből megvalósuló beruházásokhoz

ÁLTALÁNOS ADATOK:

A beruházó önkormányzat 
neve:







címe:



A beruházás megnevezése:


 



- jellege:






- ágazati besorolása:





- belépő többlet kapacitás:


A beruházás szükségességének indoklása:



- célja:



   (minőségi/mennyiségi változás)



- részletes szakmai program:



   (orvosi technológia, stb.)



- gazdasági értékelés:



   (fajlagos mutatók, ellátási mutatók alakulása a fejlesztés előtt/után. stb.)

A beruházás megvalósításának ütemezése:


- engedélyezési tervek készítése:


- hatósági engedély beszerzése


- kiviteli tervdokumentáció készítése:


- kivitelezés kezdése (év, hó): 




- kivitelezés befejezése (év, hó): 




- üzembe helyezés időpontja (év, hó): 


A beruházás lebonyolításával megbízott szerv neve és címe:

MŰSZAKI ADATOK:

A szakmai programban megfogalmazottak megvalósításához szükséges:

telek, terület nagysága:

A létesítmény hasznos alapterülete, fontosabb helyiségek tételes listájával (rekonstrukciónál az átalakítás érintett területe):

Technológia(k) felsorolása (pl.: eü. gép-műszer):

Esetleges környezetvédelmi szempontok:

Berendezési igény:

Céltámogatási igény esetén:

Építési engedélyes tervdokumentáció

Építési engedély, közmű-nyilatkozatok

PÉNZÜGYI ADATOK:

A megvalósítás költségei:

1.) Költségbecslés folyó évi áron:

- Terület biztosítása (kisajátítás, szanálás ktg.-e)



..............................

- Építési kts. (fajlagos m2 ár alapján)




..............................

- Technológia ktg. (részben tételes + becsült adatok)


..............................

- Közművek kiépítési költsége (közművenként)



..............................

- Berendezés, anyagok költségelőirányzata




..............................

- Tervezés és lebonyolítás díja





..............................

- Hitelkamat és költség






..............................

---------------------------------------------------------------------------------------------------------------------

Fejlesztés költségelőirányzata összesen:




..............................

A fejlesztési ktg.-et terhelő, le nem vonható ÁFA:



..............................

---------------------------------------------------------------------------------------------------------------------

A fejlesztés pénzigénye összesen:





..............................

---------------------------------------------------------------------------------------------------------------------

2.) A költségek prognosztizálása EFt-ban!

Teljes költségelőirányzat folyó évi áron




..............................

Árváltozás tervezett indexe






..............................

---------------------------------------------------------------------------------------------------------------------

Prognosztizált költségelőirányzat összesen:



..............................

E b b ő l:

igényelt címzett, vagy céltámogatás ...............................  azaz

..............................

3.) A megvalósítási költség fedezete (forrásonként, évenként) E Ft-ban!

4.) Az üzemeltetés költségei 

(Kalkuláció a belépő többlet-kapacitásból eredő fenntartási költségek (energia, bér, dologi, stb.) meghatározására annak eldöntése céljából, hogy az új beruházás milyen működési terhet jelent majd az önkormányzatnak.)

Kelt: Bácsalmás, 2011. ………………….




                                                                               ..............................











aláírás

JÓVÁHAGYÁSI ZÁRADÉK:

A képviselő-testületi határozat száma, kelte:

2. sz. függelék
a 23/2011. (VII. 14.) önkormányzati rendelethez
Engedélyokirat

1.) Beruházó önkormányzat neve: 







címe: 


2.) Üzemeltető megnevezése és címe:




3.) Beruházás lebonyolításával megbízott szerv megnevezése és címe: 



4.) Beruházás megnevezése: 






helye: 







jellege: 






ágazati besorolása: 


5.) Beruházás kapacitása, rendeltetése:




megnevezése: 






mennyisége: 

 

6.) Megvalósítási ütemezése: 

     kiviteli tervdokumentáció készítés időtartama (év, hó): 



7.) A kivitelezés

     - kezdésének időpontja (év, hó): 



     - befejezésének időpontja (év, hó): 



     - időtartama hónapokban: 




8.) Az üzembe helyezés időpontja (év, hó): 




9.)
A fejlesztés prognosztizált pénzigényének anyagi-műszaki összetétele és éves ütemezése:








 E Ft-ban!

---------------------------------------------------------------------------------------------------------------------

Megnevezés

20...

20...
      20...
20...

összesen

---------------------------------------------------------------------------------------------------------------------

építés






belföldi gép





import gép





Egyéb      







---------------------------------------------------------------------------------------------------------------------

Beruházási költség összesen:









---------------------------------------------------------------------------------------------------------------------

Első készletbeszerzés










---------------------------------------------------------------------------------------------------------------------

Prognosztizált fejl. összesen:









---------------------------------------------------------------------------------------------------------------------

Egyéb fejl. célú kifizetések (pl.:  ÁFA)



 

---------------------------------------------------------------------------------------------------------------------

Fejlesztés prognosztizált pénzigénye: 








---------------------------------------------------------------------------------------------------------------------

10.) 
A fejlesztés prognosztizált pénzigényének forrásai és évenkénti megoszlása: E Ft-ban!

-----------------------------------------------------------------------------------------------------------------

Megnevezés

20..

20..   
   
20...
20...

összesen

-----------------------------------------------------------------------------------------------------------------

Saját forrás

1.1 lakossági forrás

Átvett pénzeszköz

2.1. önkormányzattól

2.2. állami pénzalapból



Állami támogatás

3.1. címzett

3.2. cél

Hitel, kötvény

Egyéb (részletezve)

-----------------------------------------------------------------------------------------------------------------

FORRÁS ÖSSZESEN: 1+2+3+4+5


-----------------------------------------------------------------------------------------------------------------

11.) Létesítmény jegyzék:

Ezer Ft-ban!

-----------------------------------------------------------------------------------------------------------------

A létesítmény megnevezése


k ö l t s é g e l ő i r á n y z a t




építés


gép

egyéb

összes






belföldi
        import




-----------------------------------------------------------------------------------------------------------------

FŐLÉTESÍTMÉNYEK

MELLÉKLÉTESÍTM.:

-----------------------------------------------------------------------------------------------------------------

LÉTESÍTMÉNYEK ÖSSZ.:

-----------------------------------------------------------------------------------------------------------------

Létesítményekre közvetlenül

fel nem osztható költségek

tételes felsorolása:

- tervezés







- tervezői művezetés

- lebonyolítás











-----------------------------------------------------------------------------------------------------------------

FEJLESZTÉS KTG. ÖSSZ..:

-----------------------------------------------------------------------------------------------------------------

Egyéb fejlesztési célú kifiz.:

ÁFA



 

-----------------------------------------------------------------------------------------------------------------

FEJLESZTÉS PÉNZIGÉNYE ÖSSZESEN:

-----------------------------------------------------------------------------------------------------------------

Testületi jóváhagyó határozat száma, kelte:



                                                      ................................................................
3. sz. függelék
a 23/2011. (VII. 14.) önkormányzati rendelethez

A MELLÉKLETEK KITÖLTÉSÉHEZ SZÜKSÉGES,

A BERUHÁZÁSSAL KAPCSOLATOS LEGFONTOSABB ALAPFOGALMAK:

Beruházásnak minősül:

 a tárgyi eszköz beszerzése, létesítése, saját vállalkozásban történő előállítása, a beszerzett tárgyi eszköz üzembe helyezése, a rendeltetésszerű használatbavétel érdekében végzett tevékenység (szállítás, vámkezelés, közvetítés, alapozás, üzembe helyezés, továbbá mind az a tevékenység, amely a tárgyi eszköz beszerzéséhez hozzákapcsolható, ide értve a tervezést, az előkészítést, a lebonyolítást, a hitel-igénybevételt, a biztosítást is). 

Beruházásnak minősül továbbá a meglévő tárgyi eszköz kiegészítése vagy bővítése, valamint minden olyan korszerűsítés és átalakítás, melynek során a tárgyi eszköz további műveletek vagy új feladatok ellátására válik alkalmassá, kapacitása, élettartama növekszik vagy eredeti rendeltetése megváltozik. 

A beruházás fogalmához kapcsolódik a rekonstrukció is.

Rekonstrukciónak nevezzük az olyan fejlesztést, amikor egyidőben ugyanazon a helyen a beruházás és felújítás együtt valósul meg. A költségvetési szerveknél erre legjellemzőbb példa, ha intézményi épületek vonatkozásában az épületek bővítése (kapacitásának növelése) mellett a meglévőket felújítják. Itt fel kell hívni a figyelmet arra, hogy a felújítás ugyanúgy bruttó értéket növelő ráfordítás, mint a beruházás, azonban tartalmát tekintve lényeges különbség van a két tevékenység között.

Amíg a beruházás során a tárgyi eszköz állománya bővül, kapacitása növekszik, vagy az eredeti rendeltetése megváltozik, addig a felújításnál általában csak az eredeti állapot helyreállítása történik meg.

A felújítás - pontosan fogalmazva - a tárgyi eszköz egészére, illetőleg egy vagy több fő szerkezetére kiterjedő időszakonként szükségessé váló olyan általános javítási (építési-szerelési) munkák végzése, amelyek az eredeti műszaki állapotot - megközelítőleg vagy teljesen - visszaállítják, illetőleg az eredeti használhatóságot az egyes szerkezetek, fődarabok, berendezések kicserélésével, vagy az eredetitől eltérő kialakítással növelik.

A számviteli törvény alkalmazása tekintetében felújítás: 

az elhasználódott tárgyi eszköz eredeti állaga (kapacitása, pontossága) helyreállítását szolgáló, időszakonként visszatérő olyan tevékenység, amely mindenképpen azzal jár, hogy az adott eszköz élettartama megnövekszik, eredeti műszaki állapota, teljesítőképessége megközelítően vagy teljesen visszaáll, az előállított termékek minősége vagy az adott eszköz használata jelentősen javul, és a felújítás pótlólagos ráfordításából a jövőben gazdasági előnyök származnak; felújítás a korszerűsítés is, ha a korszerű technika alkalmazásával a tárgyi eszköz egyes részeinek az eredetitől eltérő megoldásával vagy kicserélésével a tárgyi eszköz üzembiztonságát, teljesítőképességét, használhatóságát vagy gazdaságosságát növeli; a tárgyi eszközt akkor kell felújítani, amikor a folyamatosan, a rendszeresen elvégzett karbantartás mellett a tárgyi eszköz oly mértékben elhasználódott (szerkezeti elemei elöregedtek), amely elhasználódottság már a rendeltetésszerű használatot veszélyezteti.

Nem felújítás az elmaradt és felhalmozódó karbantartás egyidőben való elvégzése, függetlenül a költségek nagyságától.

Lényeges különbség a beruházás és a felújítás között még az is, hogy a beruházás mennyiségi, minőségi és értéknövelő fejlesztés, a felújítás mennyiségi növekedéssel nem jár.

Beruházások között csak azoknak az eszközöknek a beszerzését, létesítését kell kimutatni, amelyeknél a tevékenység egy folyamatot jelent, tehát a felhalmozási kiadások felmerülésével egyidejűleg az adott eszköz rendeltetésszerűen nem vehető használatba, nem helyezhető üzembe. 

Amennyiben a tárgyi eszközök beszerzéskor azonnal használatba vehetők (aktiválhatók), úgy azokat a megfelelő tárgyi eszközök számlacsoportjában kell kimutatni.

A költségvetési szerveknél gyakrabban előforduló fejlesztés, melyek közül beruházásnak minősül:

- 
Épületek (lakás, intézmény, középület) létesítése, építése, akár végleges, akár ideiglenes rendeltetéssel, de egy évnél hosszabb elhasználódási időre valósítják meg.

- 
A modul-rendszerű épületek, lakások megépítése, összeszerelése, felállítása - beleértve az épületek szerkezeti elemeit rögzítő alapozást is-, ha a megépítést, összeszerelést 1 éven belül nem bontják le.

- 
A kivitelezéshez használt melléképítmények, felvonulási és munkásellátási épületek létesítése, ha azokat 1 évnél tovább üzemeltetik.

- 
Új út, járda, térburkolat építése, a meglévők alapterületének növelése (meghosszabbítása, szélesítése).

- 
Villamos energia, víz, gáz-, hő ellátás, vízelvezetés vezetékeinek bevezetése és a kapcsolódó szerelvényeinek, berendezéseinek felszerelése meglévő épületekbe, amelyekben korábban ilyen vezetékek, illetve szerelvények, berendezése nem voltak.

- 
Fűtéskorszerűsítési munka, ha egyedi szén, koksz, vagy olajtüzelésű kályhafűtésről, egyedi gáz vagy elektromos fűtésről bármilyen tüzelőanyagú központi fűtésre történik az áttérés.

- 
Az Építményjegyzékbe tartozó új vízvezeték, gőz, meleg víz, hévíz és kondenzvíz vezetékek, földgázvezetékek, szenny- és csapadékvíz csatornák építése.

- 
Csapadékvíz elvezető árok építése, burkolása.

- 
A földterület megszervezésével kapcsolatos kiadások (pl. vételár, a kisajátítással kapcsolatos kártalanítási kiadások).

- 
Gépek, berendezések, felszerelések, járművek beszerzése, ha a beszerzéssel egyidejűleg nem kerül sor az üzembe helyezésre.

Az eszközök, amelyek közvetlenül vagy közvetett módon - egy évet meghaladóan - szolgálják a vállalkozási vagy egyéb tevékenységet, tárgyi eszköznek minősülnek.

A beszerzett, illetve létesített tárgyi eszköz mindaddig, míg üzembe nem helyezik, rendeltetésszerűen nem használják, beruházás.

A tárgyi eszközök értékét növelő beruházás meglévő eszközök bővítése, rendeltetésének megváltoztatása, átalakítása, az élettartam növelésével összefüggő munkák, továbbá a tárgyi eszközök értékét növelő felújítása, amely az elhasználódott eszköz eredeti állagának helyreállítási költségeit foglalja magában.

Bekerülési (beszerzési és előállítási) érték: az eszköz megszerzése, létesítése, üzembe helyezése érdekében az üzembe helyezésig, a raktárba történő beszállításig felmerült, az eszközhöz egyedileg hozzákapcsolható tételek együttes összege.

A bekerülési érték az engedményekkel csökkentett, felárakkal növelt vételárat, továbbá az eszköz beszerzésével, üzembe helyezésével, a raktárba történt beszállításával kapcsolatban felmerült szállítási és rakodási, alapozási, szerelési, üzembe helyezési, közvetíti tevékenység ellenértékét, díjait, a bizományi díjat, a beszerzéshez kapcsolódó adókat (a beszerzéskor fizetett fogyasztási adót, jövedéki adót), a vámterheket (vámot, vámpótlékot, vámkezelési díjat) foglalja magába. 

A bekerülési érték részét képezi a fentieken túlmenően az eszköz beszerzéséhez szorosan kapcsolódó illeték (a vagyonszerzés - ajándék, öröklés, adás-vétel, csere után járó - illetéke), az előzetesen felszámított, de le nem vonható általános forgalmi adó, a jogszabályon alapuló hatósági igazgatási, szolgáltatási díj (környezetvédelmi termékdíj, szakértői díj), egyéb hatósági igazgatási szolgáltatási eljárási díj. 

A bekerülési érték részét képezi a beszerzéshez, előállításhoz közvetlenül kapcsolódóan igénybevett hitel, kölcsön felvétele előtt fizetett bankgarancia díj, a szerződésben meghatározott hitel igénybevétele miatt fizetett kezelési díj, folyósítási jutalék, a hitel igénybevételéig felszámított rendelkezésre tartási jutalék, a szerződés közjegyzői hitelesítésének díja, a hitel felvétel után az eszköz üzembe helyezéséig, raktárba történő beszállításáig terjedő időszakra elszámolt kamat, valamint a beruházáshoz közvetlenül kapcsolódó, az eszköz üzembe helyezéséig terjedő időszakra elszámolt biztosítási díj.

A tárgyi eszköz biztonságos üzemeltetéséhez, rendeltetésszerű használatához szükséges tartozékok, tartalék alkatrészek beszerzési árban érvényesített értéke is része a beszerzési költségnek.

Beruházásnak minősül a tárgyi eszközállomány bővítése és az elhasználódott tárgyi eszközök pótlása.

Üzemgazdasági beruházásnak minősül a beruházó (üzemeltető) tárgyi eszközállományának olyan bővítése és pótlása, amely a tárgyi eszköz-állományt nem növeli.

Beruházás jellege: új építés, meglévő bővítése, rekonstrukció, felújítás.

A beruházás kapacitás adatait a KSH építményjegyzéke alapján kell megadni (többféle is lehet): férőhely, tanterem, stb.

Prognosztizálásnál a folyó évi fejlesztési költségből az áremelkedések évről-évre halmozottan számítandók pl.: ha 30 %, 20 %, 20 % az egymást követő évek között a feltételezett áremelkedés, akkor a szorzók: 1.3: 1.3x1.2=1.56; 1.56x1.2=1.87

Építési beruházás minden olyan tevékenység, amelyek célja új építmények létrehozása, építmények terjedelmének (hasznos alapterületének vagy légterének) növelése, építmények kiegészítése korábban még nem levő épület gépészeti berendezésekkel, építmények részleges, vagy teljes újraépítése, a teljes építmény rendeltetésének megváltoztatása, az építmény korszerűsítése és átalakítása.

A gép beruházások körébe tartoznak a gépek és technológiai berendezések, műszerek beszerzése, a technológiai szerelési munkák költségei.

Technológiai szerelési munka az építmények állagától függetlenül fel-, vagy leszerelhető berendezések elhelyezésével és bekötésével kapcsolatos szerelési munka.

Egyéb beruházásnak tekintendők a gazdasági-műszaki tervezés és lebonyolítás költségei, berendezési és felszerelési tárgyak beruházásai.

Berendezési és felszerelési tárgyak beruházásai körébe azok az állandó nem gépi jellegű tárgyak tartoznak, amelyek a tárgyi eszközök fogalmi meghatározásának megfelelnek.

Első készletbeszerzés (régi fogyóeszköz) azok az anyagok, amelyek a beruházás működéséhez egy éven belül szükségesek.

Egyéb fejlesztési célú kifizetések az általános forgalmi adó, a hatósági díjak és illetékek összege.

Források belső részletezése csak ott kötelező, ahol az adott forrás megléte a pályázat feltétele (pl.: közös fejlesztés)

Főlétesítmény: önálló épület és körülette max. 1 m széles járda. Egy beruházásnál több főlétesítmény is lehet.

Melléklétesítmény: csatlakozó közművezeték a járda vonala és a közművezeték közötti vezetékszakasz, épített kerítés, parkoló, sportpálya, stb.

Létesítményre közvetlenül fel nem osztható költségek: kisajátítás, szanálás, tervezés, lebonyolítás stb. költségei.
